title: Nina ja Erik

text: Erään myöhemmän televisioesityksenkin yhteydessä Arto Pajukallio arvioi, että osoittelevuudestaan huolimatta elokuva on herkkää rakkauden kuvausta.


title: Andienkirjotikka

text: Andienkirjotikka ("Veniliornis lignarius") on eteläamerikkalainen tikka. Sen esiintymisalue käsittää Bolivian keski- ja eteläosan, Chilen keski- ja eteläosat sekä Argentiinan pohjois- ja lounaisosat. Se voidaan luokitella myös kirjotikkojen ("Picoides") sukuun. Juan Ignacio Molina kuvaili lajin holotyypin Chilestä vuonna 1782.


title: Suomukirjotikka

text: Suomukirjotikka ("Veniliornis mixtus") on eteläamerikkalainen tikka. Sen esiintymisalue käsittää mantereen keskiosia Boliviassa, Paraguayssa, Uruguayssa, Argentiinassa ja Brasiliassa. Lajista tunnetaan neljä alalajia. Pieter Boddaert kuvaili lajin holotyypin Buenos Airesista vuonna 1783.


title: Valkopäätikka

text: Valkopäätikka ("Picoides albolarvatus") on pohjoisamerikkalainen tikka. Sen esiintymisalue ulottuu Kanadan British Columbian eteläosista Yhdysvaltojen läntisiin osavaltioihin Kalifornian lounaisosiin saakka, missä elää alalaji "gravirostris". Lajista tunnetaan kaksi alalajia. John Cassin kuvaili lajin holotyypin Oregon Canyonista Kaliforniasta vuonna 1850.


title: Andiensammaltikka

text: Andiensammaltikka ("Veniliornis nigriceps") on eteläamerikkalainen tikka. Sen esiintymisalue ulottuu Kolumbian pohjoisosista Andien rinteitä seuraillen Ecuadoriin, Peruun ja Bolivian keskiosiin. Lajista tunnetaan kolme alalajia. Alcide d'Orbigny kuvaili lajin holotyypin Palca Grandesta Ayupayasta Boliviasta vuonna 1840.


title: Ajax-luokka (linjalaiva)

text: Ajax-luokka oli Britannian Kuninkaallisen laivaston kahden 74-tykkisen kolmannen luokan linjalaivan muodostama luokka. Luokan alukset tilattiin 10. kesäkuuta 1795 ja ne laskettiin vesille vuoden 1798 ensimmäisellä neljänneksellä.


title: Vanguard-luokka (linjalaiva)

text: Vanguard-luokka oli Britannian Kuninkaallisen laivaston kymmenen 78/80-tykkisen toisen luokan linjalaivan muodostama alusluokka. Luokan alukset tilattiin vuosina 1832–1840, ja ne laskettiin vesille vuoden 1848 loppuun mennessä.


title: Fame

text: Fame voi tarkoittaa muun muassa seuraavia:


title: Kobolttikloridi

text: Kobolttikloridi eli koboltti(II)kloridi eli kobolttidikloridi (CoCl) on koboltti- ja kloridi-ionien muodostama epäorgaaninen ioniyhdiste.


title: Kobolttikloridi

text: Kidevedettömässä muodossaan kobolttikloridi on sinistä hygroskooppista kiteistä ainetta, jonka alkeiskoppi on heksagoninen. Kidevedellinen heksahydraatti CoCl·6HO on monokliinisiä punaisia kiteitä. Lämmitettäessä heksahydraatti muuttuu dihydraatiksi 50 °C lämpötilassa ja monohydraatiksi 90 °C lämpötilassa. Kokonaan kidevesi poistuu, kun ainetta kuumennetaan 110 °C lämpötilaan. Kobolttikloridi liukenee hyvin veteen ja alkoholeihin sekä moniin orgaanisiin liuottimiin.


title: Kobolttikloridi

text:
Kobolttikloridi muodostaa monien yhdisteiden kanssa komplekseja, jotka ovat muodoltaan tetraedrisiä. Vesiliuoksissa koboltti-ionit ovat yleensä vaaleanpunaisina akvakoplekseina, mutta kloridi-ioniylimäärän kanssa muodostuu tetraedrinen tetraklorokoboltaatti(II) kompleksi ([CoCl]), joka on väriltään sininen.
Kobolttikloridia valmistetaan kobolttimetallin ja kloorikaasun välisellä reaktiolla tai neutraloimalla kobolttihydroksidia, kobolttikarbonaattia tai kobolttioksidia suolahapolla. Neutralointireaktiolla saatu tuote kiteytetään heksahydraattina liuoksesta.


title: Kobolttikloridi

text: Kobolttikloridin värinmuutosta kosteuden vaikutuksesta on käytetty hyväksi kosteuden ilmaisuun esimerkiksi silikageelissä, mutta sen käyttö indikaattoriaineena on vähentynyt turvallisempien indikaattoriaineiden käyttöönoton myötä. Kuiva kobolttikloridi on sinistä ja kostunut punaista. Kobolttikloridi on yksi ainesosa myös niin sanotuissa näkymättömissä musteissa. Sen vesiliuoksen ja glyserolin seos on paperille kuivuessaan väritöntä, mutta muuttuu kuumennettaessa siniseksi.


title: Kobolttikloridi

text: Kobolttikloridia käytetään myös lasin värjäyksessä ja kemikaalina maataloudessa, lääketeollisuudessa ja muiden kobolttiyhdisteiden valmistukseen, esimerkiksi kobolttikloridin ja fluorin välisessä reaktiossa muodostuu koboltti(III)fluoridia. Yhdistettä voidaan käyttää myös katalyyttinä orgaanisessa synteesissä esimerkiksi syklopropanointi- ja ristikytkentäreaktiossa.


title: Kobolttikloridi

text: Kobolttikloridi on luokiteltu Suomessa syöpäsairauden vaaraa aiheuttavaksi (ryhmä 3). Aineen käytössä on noudatettava valtioneuvoston asetusta työhön liittyvän syöpävaaran torjunnasta (716/2000). Kobolttikloridille altistumisen työssä katsotaan aiheuttavan työministeriön päätöksen 1044/1991 mukaan myös vaaraa perimälle, sikiölle tai lisääntymiselle. Lisäksi kobolttikloridi ärsyttää hengitysteitä ja silmiä ja nieleminen aiheuttaa huonovointisuutta. Euroopan kemikaalivirasto ECHA lisäsi vuonna 2008 kobolttikloridin erityistä huolta aiheuttavien aineiden (SVHC) kandidaattilistaan sen karsinogeenisuuden ja toksisuuden vuoksi.


title: Niobidit

text: Niobidit olivat kreikkalaisessa mytologiassa Amfionin ja Nioben lapsia, jotka Apollon ja Artemis surmasivat nuolillaan sen jälkeen, kun Niobe oli kerskunut lapsiensa lukumäärällä Letoon, Apollonin ja Artemiin äitiin verrattuna.


title: Niobidit

text: Niobella oli neljätoista lasta — seitsemän poikaa ja seitsemän tytärtä, joskin Homeros kertoo lapsia olleen kaksitoista ja Aelianus kertoo Hesiodoksen väittäneen heitä olevan yhdeksän poikaa ja kymmenen tytärtä. Apollon surmasi nuolillaan Nioben pojat näiden metsästäessä ja Artemis tyttäret näiden kotona. Joissakin variaatioissa osa niobedeista säästetään — yleisimmin Khloris — mutta miespuolisista mainitaan myös Amyklas.


title: HMS A.7

text: HMS A.7 oli Britannian Kuninkaallisen laivaston A-luokan sukellusvene.


title: HMS A.7

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 23. tammikuuta 1905. Se valmistui vielä samana vuonna 13. huhtikuuta.


title: HMS A.7

text: Vene upposi 16. tammikuuta 1914 Whitsand Bayhin Cornwallin rannikolla, jolloin koko miehistö menetti henkensä. Se oli ollut torpedohyökkäys harjoituksessa maalinaan emäalus "HMS Onyx" sekä "HMS Pigmy". Pinnalla havaittiin öljyläikkä, jonka paikka merkittiin poijulla. Muutaman seuraavien kuukausien aikana toteutetun veneennosto yrityksen jälkeen todettiin aluksen perän olevan liian syvällä mudassa.


title: HMS A.7

text: Aluksen 40 metrin syvyydessä makaava hylky luetteloitiin yhtenä kuudestatoista Britteinsaarten aluevesillä olevana hylkynä, jonne ei saa hautarauhan vuoksi sukeltaa ilman erityistä lupaa.


title: Uno Stadius

text: Uno Ludvig Stadius (2. huhtikuuta 1871 Helsinki – 5. maaliskuuta 1936 Helsinki) oli suomalainen kansanopiston johtaja, raittiusmies ja ruotsin kielellä kirjoittanut kirjailija.


title: Uno Stadius

text: Stadiuksen vanhemmat olivat ylijohtaja, valtioneuvos Knut Alfred Stadius ja Julia Tavaststjerna. Hän pääsi ylioppilaaksi 1889 Helsingin reaalilyseosta ja opiskeli sitten oikeustiedettä Helsingin yliopistossa. Stadius opiskeli myös Tukholmassa ja Leipzigissä.


title: Uno Stadius

text: Stadius oli Borgåbladetin, Björneborgs Tidningin ja Wasa Nyheter-lehden toimittajana 1890-luvun lopulla mutta sortovuosien venäläistämispolitiikka pakotti hänet siirtymään aluksi Saksaan ja sitten Ruotsiin. Ruotsissa Stadius luennoi kasvatustieteestä, kirjallisuudesta ja koulukysymyksistä, toimi lehtimiehenä sekä oli perustamassa kansankorkeakouluja.


title: Uno Stadius

text: Stadius toimi kansanopiston johtajana 1895–1902 ja 1905–1917. Hän oli Brunnsvikin kansankorkeakoulun johtajana Taalainmaalla vuodesta 1906 alkaen. Stadius oli valtion kirjastotoimiston suomenruotsalainen kirjastokonsulentti vuodesta 1921 alkaen ja myöhemmin Stadius oli sosiaaliministeriön raittiusosaston virkamies.


title: Uno Stadius

text: Stadius oli naimisissa 1898–1915 Emma Eleonora Sjödahlin kanssa. Heillä oli kuusi lasta. Stadiuksen tyttärentytär kirjailija Märta Tikkanen on kuvannut tätä avioeroon päättynyttä liittoa romaanissaan "Emma ja Uno. Rakkautta tottakai" (Tammi, 2010)


title: HMS A.8

text: HMS A.8 oli Britannian Kuninkaallisen laivaston A-luokan sukellusvene.


title: HMS A.8

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 23. tammikuuta 1905. Se valmistui vielä samana vuonna 8. toukokuuta.


title: HMS A.8

text: Veneessä tapahtui räjähdys pinta-ajossa 8. toukokuuta 1905 Plymouthinlahdella. Räjähdys upotti aluksen, jonka koko miehistö sai surmansa. Alus nostettiin ja toimitettiin korjattavaksi. Palvelukseen palaamisen jälkeen vene palveli normaalisti laivueen mukana. Ensimmäisen maailmansodan aikana sitä käytettiin koulutustehtävissä.


title: HMS A.8

text: Alus myytiin romutettavaksi 8. lokakuuta 1920 Dartmouthissa.


title: HMS A.9

text: HMS A.9 oli Britannian Kuninkaallisen laivaston A-luokan sukellusvene.


title: HMS A.9

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. helmikuuta 1905. Se valmistui vielä samana vuonna 8. toukokuuta.


title: HMS A.9

text: Alus romutettiin 1920.


title: HMS A.10

text: HMS A.10 oli Britannian Kuninkaallisen laivaston A-luokan sukellusvene.


title: HMS A.10

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. helmikuuta 1905. Se valmistui vielä samana vuonna 3. kesäkuuta.


title: HMS A.10

text: Alus myytiin romutettavaksi 1. huhtikuuta 1919 Ardrossan Drydock Companylle Ardrossaniin Skotlantiin, missä se lopulta romutettiin.


title: HMS A.11

text: HMS A.11 oli Britannian Kuninkaallisen laivaston A-luokan sukellusvene.


title: HMS A.11

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 8. maaliskuuta 1905. Se valmistui vielä samana vuonna 11. heinäkuuta.


title: HMS A.11

text: Alus romutettiin toukokuussa 1920.


title: HMS A.12

text: HMS A.12 oli Britannian Kuninkaallisen laivaston A-luokan sukellusvene.


title: HMS A.12

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 3. maaliskuuta 1905. Se valmistui vielä samana vuonna 23. syyskuuta.


title: HMS A.12

text: Alus myytiin romutettavaksi 16. tammikuuta 1920.


title: Ja virtahevot kiehuivat altaissaan

text: Ja virtahevot kiehuivat altaissaan ("And the Hippos Were Boiled in Their Tanks", 1945, julkaistu 2008) on William S. Burroughsin ja Jack Kerouacin yhteistyönä kirjoittama romaani. Luvut on kirjoitettu vuorotellen, Burroughs nimellä Will Dennison ja Kerouac Mike Rykona.


title: Ja virtahevot kiehuivat altaissaan

text: Teos on fiktiomuotoinen kuvaus vuonna 1944 tapahtuneesta taposta, jonka seurauksena myös William S. Burroughs sekä Jack Kerouac vietiin poliisikuulusteluihin. Tapahtuman aikaan kummaltakaan kirjailijalta ei ollut julkaistu vielä yhtään teosta. "Ja virtahevot kiehuivat altaissaan" julkaistiin ensimmäisen kerran vasta 2008. Sitä pidetään ensimmäisenä tunnettuna beat-sukupolvi-teoksena.


title: HMS A.13

text: HMS A.13 oli Britannian Kuninkaallisen laivaston A-luokan sukellusvene. Alus oli ensimmäinen brittiläinen sukellusvene, johon oli asennettu dieselmoottori. Vene oli muuten samanlainen kuin sisaraluksensa. Asennetun dieselmoottorin suurempi massa kompensoitiin pienentämällä polttoaineenmäärää.


title: HMS A.13

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1903 ja alus laskettiin vesille 18. huhtikuuta 1905. Se valmistui 22. kesäkuuta 1908.


title: HMS A.13

text: Alus romutettiin 1920.


title: Ropažin kunta

text: Ropažin kunta on kunta Latviassa. Se sijaitsee Vidzemen historiallisella alueella lähes Latvian keskustassa. Kunnan läpi kulkee Via Baltica. Vuonna 2009 kunnassa asui 6 839 asukasta. Ropažin lisäksi kuntaan kuuluvat Zaķumuiža, Silakrogs, Mucenieki, Tumšupe ja Kākciems.


title: Ropažin kunta

text: Kunta on kooltaan 326,4 km². 60 prosenttia kunnan pinta-alasta on metsän peitossa, mutta metsästä hakataan vuosittain noin kaksi prosenttia. Suo kattaa noin neljä prosenttia kunnan pinta-alasta. Suur-Jugla on kunnan alueen suurin joki. Joessa on lukuisia saaria ja niemimaita. Suurimmat järvet ovat Silezers ja Lielkangaru. Kunnan 6 839 asukkaasta 53% on miehiä ja 47% naisia. Suurimmat etniset ryhmät ovat latvialaiset (73%), venäläiset (18%), valkovenäläiset (2,5%), ukrainalaiset (2%) ja puolalaiset (1,5%).


title: Ropažin kunta

text: Ropažin alue asutettiin neoliittisella kivikaudella noin 4 000 − 1 500 eaa. Noin 3 000 vuotta sitten alueelle tulivat liiviläisten esi-isät. Ropažin vanha nimitys "Roudōpois" on tullut liivin rautamiestä tarkoittavasta sanasta. Myös nykyinen nimitys saattaa juontua liivin kielestä, sillä "aži" on joidenkin kielitieteilijöiden mukaan tarkoittanut asutusta. 900-luvulla alueelle rakennettiin muinaislinna, joka sijaitsi silloisten Livones Veinalensesin ja Toreidan muinaismaakuntien rajalla. Ensimmäinen maininta Ropažista historiallisissa lähteissä on Henrikin Liivnmaan kronikassa, jossa sitä kutsuttiin nimellä "Rodenpoise". Paikalla käytiin Rodenpoisen taistelu, jossa Kalparitaristo ja semgallit voittivat liettualaiset. Noin vuonna 1207 alue joutui ristiretkeläisten hallintaan. 1200-luvulta Riian verotustiedoissa on maininta paikallisesta "Imake" nimisestä liiviläisestä kauppiaasta, joka omisti useita taloja Riiassa. Ropažin nimi vaihtui useampaan kertaan historian aikana, vuonna 1404 se oli Rodenpoiss tai Rodenpoyz, 1467 Rodenpoes, 1545 Rodenpeisz, 1555 Rodenpeus ja vuonna 1638 Rodenpevs.


title: Ropažin kunta

text: Ropažin kunnan lippu otettiin käyttöön vuonna 2005. Lippu on jaettu kahtia vaakasuoraan kahteen keskenään samankokoiseen alueeseen. Lipun keskellä on kuvattu kunnan vaakuna. Vaakuna otettiin käyttöön samaten vuonna 2005. Vaakunaan on kuvattu kolme kultaista kiurua.


title: Sundman

text: Sundman on muun muassa seuraavien henkilöiden sukunimi:


title: Stratokratia

text: Stratokratia on sotilaspäälliköiden johtama hallitusmuoto; termi juontuu kreikan kielen sanoista στρατός ("stratos"), "armeija" sekä κράτος ("kratos"), "valta". Se ei ole sama asia kuin sotilasdiktatuuri, jossa sotilaiden polittinen valta ei ole virallisesti vahvistettu eikä muiden lakien tukema. Pikemminkin stratokratia on sotilashallituksen muoto, jossa valtio ja asevoimat ovat perinteisesti sama asia ja hallituksen paikat on aina täytetty sotilasjohtajilla. Armeijan poliittista valtaa tukee laki ja yhteiskunta. Sellaisen stratokratian ei tarvitse olla autokraattinen suojellakseen oikeuttaan valtaan.


title: Saku Kaarnanen

text: Saku Kaarnanen on suomalainen BMX-pyöräilijä.


title: Klimovo

text: Klimovo () on maalaiskunta ja sen keskuskylä Leningradin alueen Boksitogorskin piirissä Venäjällä. Se sijaitsee Tšagodajoen rannalla 101 kilometriä Boksitogorskista kaakkoon. Kylässä on 600 ja kunnassa 1 100 asukasta (vuonna 2012).


title: Klimovo

text: Klimovon kunnan pinta-ala on 712,56 neliökilometriä. Se rajoittuu Boksitogorskin Anisimovon ja Jefimovskin kuntiin, Novgorodin alueen Hvoinajan piiriin ja Vologdan alueen Tšagodoštšan piiriin. Pinta-alasta 87,9 % on metsää, 8,9 % maatalousmaata, 1,6 % asuinaluetta ja 1,5 % vesistöjä.


title: Klimovo

text: Pinnanmuodostukseltaan seutu on kumpuileva tasankoa, jonka itäisimmässä osassa kohoaa Tihvinän selänne. Kunnan alueella virtaavat Tšagoda ja sen sivujoet Ptšelinka, Vetka ja Tušemelka. Suurimmat järvet ovat Strupino, Bolšoje, Lutyšino, Tušemelskoje, Gorskoje, Kožinskoje ja Tšornoje. Hyötykaivannaisiin kuuluvat turve, kvartsihiekka, mineraalivärit ja kalkkikivi.


title: Klimovo

text: Keskuskylän lisäksi kuntaan kuuluu 28 kylää: Berežok, Birjutšovo (karjalaksi "Biŕčova"), Djatelka ("Diat’olka"), Dubrovka ("Dubrova"), Gorodok ("Gorotka"), Korgorka eli Korelskaja Gorka ("Gorki"), Korostelevo ("Korist’ova"), Kurjata ("Kuurotta"), Loginovo ("Loginova"), Moklakovo ("Moklokova"), Myškino, Myza, Novikovo, Novinka ("Novinka"), Ozerjovo, Selištše ("Seliśśä"), Šulgino, Tolst ("Tolsti"), Trufanovo, Tšist, Turandino, Tušemlja, Usadištše, Utlikovo ("Uutlikova"), Voronji Gorki, Zabelino ("Zabiĺńa"), Zapolje ja Žuravljovo. Klimovon jälkeen toiseksi suurin kylä on yli sadan asukkaan Žuravljovo.


title: Klimovo

text: Kunta on muodostettu vuonna 2006 entisistä Klimovon ja Žuravljovon volosteista. Asukkaista suuri osa on 1600-luvulla seudulle muuttaneiden vanhauskoisten tihvinänkarjalaisten jälkeläisiä. Vuonna 1911 silloisessa Tarantajevon kunnassa asui 1900 karjalaista (55,4 % kunnan väkiluvusta). Vuonna 1989 karjalaisia laskettiin olevan noin 450 henkeä. Keskuskylän asukkaista karjalaisia on noin puolet.


title: Klimovo

text: Klimovon kautta kulkee Jefimovskin kunnan Krasnaja Retškan ja Turandinon välinen osittain päällystetty maantie, josta haarautuu paikallistie Zabelinoon. Kunnasta on linja-autoyhteydet Jefimovskiin ja Pikaljovoon.


title: Klimovo

text: Paikallisista elinkeinoista tärkeimpiä ovat metsäteollisuus, maatalous ja erilaiset palvelut. Kunnassa toimii joukko puunhankintayrityksiä ja metsänhoitoalue. Maataloutta edustaa etupäässä kalankasvatusta ja perunanviljelyä harjoittava Klimovon maatalousyritys sekä asukkaiden palstaviljelmät. Smerdomskin lasitehdas omistaa kvartsihiekkaesiintymän Turandinon kylässä. Yli kolmasosa työvoimasta työskentelee kunnan ulkopuolella.


title: Klimovo

text: Keskuskylän palveluihin kuuluvat peruskoulu, kulttuurikeskus, kirjasto, lääkintäasema ja posti. Vähittäiskaupasta vastaa Jefimovskin kuluttajaosuuskuunta ja joukko yksityisyrittäjiä. Eräitä palveluja on myös Žuravljovossa ja muissa kylissä.


title: Klimovo

text: Kunnan nähtävyyksiin kuuluvat Ozerjovon, Usadištšen ja Žuravljovon kirkot, Birjutševon, Korosteljovon, Šulginon, Tolstin, Trufanovon ja Turandinon kylien tsasounat, Turandinon silta ja mylly patorakennelmineen, muinaiset hautapaikat ja entiset kartanoalueet. 1600-luvun lopulla rakennetut Usadištšen Pyhän Nikolaoksen kirkko ja Korosteljovon puinen tsasouna ovat suojeltuja rakennusmuistomerkkejä.


title: Klimovo

text: Matkailupotentiaali perustuu seudun luontoon ja historiallisiin nähtävyyksiin. Kunnassa vietään vuosittaista kansanperinnejuhlaa ja Klimovon koulun yhteydessä toimii kotiseutumuseo. Turandinon kalastus- ja metsästyskerho järjestää metsästysretkiä. Voronji Gorkissa on pieni vierasmaja.


title: Sotilasdiktatuuri

text: Sotilasdiktatuuri on hallitusmuoto, jossa poliittinen valta kuuluu tosiasiallisesti armeijalle. Kuten mikä tahansa diktatuuri, sotilasdiktatuuri saattaa olla virallinen tai epävirallinen. Valtion johdossa saattaa olla sotilaiden muodostama juntta, tai siviilihallinnosta riippumaton armeija pitää valtaa väkivallan uhalla. On olemassa myös sekamuotoja, joissa armeija käyttää hyvin vahvaa poliittista vaikutusvaltaa olematta silti täysin hallitseva.


title: Keltaperätikka

text: Keltaperätikka ("Veniliornis dignus") on eteläamerikkalainen tikka. Sen esiintymisalue ulottuu Venezuelan lounaiskolkasta Andien rinteitä seuraillen Ecuadoriin ja Peruun. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Kolumbian Antioquiasta vuonna 1877.


title: Kultakaulustikka

text: Kultakaulustikka ("Veniliornis cassini") on eteläamerikkalainen tikka. Sen esiintymisalue käsittää mantereen pohjoisosan Venezuelan etelä- ja kaakkoisosista Guyanaan, Surinameen, Ranskan Guayanaan ja Koillis-Brasiliaan. Alfred Malherbe kuvaili lajin holotyypin Cayennesta vuonna 1862, ja nimesi sen John Cassinin kunniaksi.


title: Pampasammaltikka

text: Pampasammaltikka ("Veniliornis frontalis") on eteläamerikkalainen tikka. Sen esiintymisalue ulottuu Boliviasta Andien rinteitä seuraillen Luoteis-Argentiinaan. Jean Cabanis kuvaili lajin holotyypin Tucumánista Argentiinasta vuonna 1883.


title: Punatikka

text: Punatikka ("Veniliornis callonotus") on eteläamerikkalainen tikka. Sen esiintymisalue ulottuu Kolumbian lounaisosasta läntiseen Ecuadoriin (nimialalaji "callonotus"), ja Lounais-Ecuadorista Luoteis-Peruun (alalaji "major"). George Robert Waterhouse kuvaili lajin holotyypin Guayaquilista Ecuadorista vuonna 1841.


title: Andy Proudlove

text: Andy Proudlove (s. 15. tammikuuta 1955, Buxton, Englanti, Iso-Britannia) on englantilainen entinen jalkapalloilija. Hänen pelipaikkansa oli keskikenttä.


title: Andy Proudlove

text: Proudlove pelasi Englannin pääsarjaa Norwich Cityssä. Keväällä 1982 Proudlove siirtyi Kuopion Palloseuraan, jossa hänen uransa jäi kuitenkin vain muutaman kuukauden mittaiseksi.


title: Sammaltikka

text: Sammaltikka ("Veniliornis passerinus") on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian itäosista Pohjois-Boliviaan, Paraguayhin, pohjoiseen Argentiinaan ja eteläiseen Brasiliaan. Lajista tunnetaan yhdeksän alalajia. Carl von Linné kuvaili lajin holotyypin Cayennesta vuonna 1766.


title: Savuposkitikka

text: Savuposkitikka ("Veniliornis affinis") on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian kaakkoisosista ja Venezuelan eteläosista itäiseen Ecuadoriin, Itä-Peruun, Pohjois-Boliviaan ja Brasiliaan. Lajista tunnetaan neljä alalajia. William John Swainson kuvaili lajin holotyypin Brasilian Bahiasta vuonna 1821.


title: Dean Edwards

text: Dean Edwards (s. 25. helmikuuta 1962 Wolverhampton, Englanti) on englantilainen entinen jalkapalloilija ja valmentaja. Hänen pelipaikkansa oli hyökkääjä.


title: Dean Edwards

text: Edwards pelasi lukusissa englantilaisissa joukkueissa 80- ja 90-luvuilla. Eniten pelejä hänelle kertyi Torquay Unitedin riveissä. Suomeen ja Kuopion Palloseuraan Edwards saapui kesällä 1982. Hän ei kuitenkaan pystynyt vakiinnuttamaan asemaansa joukkueessa ja hänelle kertyi vain kolme pääsarjapeliä Suomessa. Edwards siirtyi kesken kauden Vaasan Palloseuraan, joka pelasi I divisioonassa. Siellä hän teki 16 maalia kaudella 1982. Edwards vakuutti taidoillaan vaasalaiset ja palasikin joukkueen vahvuuteen myös kausiksi 1983 ja 1984. Jokaisella kaudella hän teki yli kymmenen maalia.


title: John Crabbe

text: John Crabbe (s. 20. lokakuuta 1954 Weymouth, Englanti, Iso-Britannia) on englantilainen entinen jalkapalloilija. Hänen pelipaikkansa oli keskikenttä.


title: John Crabbe

text: Southampton FC oli Crabben kasvattajaseura, jonka riveissä hän pelasi myös ensimmäiset ammattilaisottelunsa. Tämän jälkeen hän pelasi lukuisissa englantilaisissa seuroissa 1970- ja 1980-luvuilla. Crabbe on pelannut myös Suomen pääsarjaa kahteen otteeseen: kaudella 1984 hän pelasi Kemin Palloseurassa (20 ottelua, 5 maalia) ja kaudella 1988 Kuopion Palloseurassa (9 ottelua, ei maaleja).


title: Carl Adolf af Nyborg

text: Carl Adolf Michael af Nyborg (27. toukokuuta 1879 Helsinki – 2. heinäkuuta 1942 Helsinki) oli suomalainen ruotsin kielellä kirjoittanut kirjailija.


title: Carl Adolf af Nyborg

text: Af Nyborgin vanhemmat olivat senaattori Carl August af Nyborg ja Johanna Amalia Paqvalin. Hän pääsi ylioppilaaksi Nya svenska läroverket i Helsingforsista 1897 ja opiskeli Helsingin yliopistossa valmistuen filosofian kandidaatiksi 1903.


title: Emile Berliner

text: Emile (alun perin Emil) Berliner () oli saksalais-yhdysvaltalainen keksijä, joka kehitti gramofonin, levysoittimen edeltäjän. Hän osallistui myös puhelimen ja mikrofonin varhaiseen kehitystyöhön ja kehitti uudenlaisen kevyen helikopterin moottorin.


title: Emile Berliner

text: Emile Berliner siirtyi kotikaupungistaan Hannoverista New Yorkiin 19-vuotiaana, koska ei saanut kykyjään vastaavaa työtä ja samalla hän myös vältti Saksan–Ranskan sodan (1870–1871). Muutaman dollarin kanssa Yhdysvaltoihin saapunut Emile oli käynyt kouluja 14-vuotiaaksi, mutta hän oli ahkera ja kunnianhimoinen. Töitä hän oli tehnyt sukunsa kangaskaupassa. Yhdysvalloissa hän siirtyi Washingtoniin ja aloitti lyhyttavarakaupan myyjänä. Vuonna 1873 hän aloitti fysiikan ja sähkötekniikan iltakurssit New Yorkin Cooper-instituutissa. Ensimmäisen patenttihakemuksensa hiiltä sisältävästä puhelinlähettimestä hän teki vuonna 1877 työskennellessään Bell Telephone Companyllä. Kyseessä oli maailman ensimmäinen mikrofoni.


title: Emile Berliner

text: Edison oli kehittänyt fonografin vuonna 1877 eli kaksitoista vuotta ennen kuin Berliner esitteli gramofonin vuonna 1889. Edisonkaan ei ollut ensimmäinen, joka esitteli äänentoistolaitteiston. Jo vuonna 1857 oli keksitty fonoautografi ja vuonna 1877 ennen Edisonia oli markkinoille tullut paleofoni. Ennen gramofonia, kuultiin vielä vuonna 1881 grafofoni. Edisonin fonografi oli luonut äänitemarkkinoita. Gramofonin ja fonografin kesken alkoi ensimmäinen formaattisota, joita äänite alalla nähtiin 1900-luvun lopulla useita. Edisonin laitteen ääni oli parempi kuin gramofonin ja sylinterillä pyörimisnopeus säilyi vakiona äänitteen loppuun toisin kuin levyllä, jonka spiraaliradalla neulan nopeus muuttui loppua kohden. Gramofoni kuitenkin voitti sodan, koska levyjä pystyttiin helposti valmistamaan suuria määriä puristamalla ja levyjen varastointi vei vähemmän tilaa kuin fonografin rullien. Gramofonilevyformaatti säilyi 70 vuotta, aina siihen saakka kun vinyylilevy vei markkinat.


title: Atle Welander

text: Atle Carl Hjalmar Welander (25. kesäkuuta 1911 Turku – 18. toukokuuta 1945 Helsinki) oli suomalainen ruotsin kielellä kirjoittanut kirjailija.


title: Atle Welander

text: Welanderin vanhemmat olivat varatuomari Carl Welander (1864–1920) ja Agnes Fredrika Beata Rosén (1871–1942). Hän oli naimisissa lastentarhanopettaja Margit Cederhvarfn kanssa.


title: Atle Welander

text: Welander oli merikapteeni koulutukseltaan ja seilannut maailman meriltä, josta hän myös sai inspiraatiota kirjoittamiinsa novelleihin. Hän lähti merille jo 14-vuotiaana ja palveli höyrylaivojen ohella Australiasta vehnälasteja hakeneissa purjelaivoissa muun muassa nelimastoparkki Lawhillissä.


title: Atle Welander

text: Welander julkaisi kaksi novellikokoelmaa 1930-luvun lopulla. Welanderin omiin suosikkikirjailijoihin kuuluivat Rudyard Kiplingin ohella Bernard Shaw, John Galsworthy ja lordi Byron.


title: Raoul Cédras

text: Raoul Cedras (s. 8. syyskuuta 1949 Jérémie, Haiti) on entinen upseeri, joka oli Haitin tosiasiallinen valtionpäämies vuodesta 1991 vuoteen 1994. Vuonna 1995 hän pakeni Panamaan, kun vaaleilla valittu presidentti Jean-Bertrand Aristide palasi valtaan Yhdysvaltojen tuella.


title: Raoul Cédras

text: Vuonna 2000 Cedras tuomittiin poissaolevana elinkautiseen pakkotyöhön murhista Raboteaun verilöylyn yhteydessä.


title: Brittiläinen 2. panssaridivisioona

text: 2. panssaridivisioona oli Yhdistyneen kuningaskunnan panssaridivisioona, joka taisteli toisessa maailmansodassa. Yhtymä perustettiin ensimmäisen kerran 15. joulukuuta 1939 ja se lakkautettiin pääosan antauduttua 10. toukokuuta Mektilissä Libyassa hyökänneille saksalais-italialaisille joukoille. Yhtymä muodostettiin uudelleen 1976, minkä jälkeen se palveli lakkauttamiseensa 1983 saakka.


title: Brittiläinen 2. panssaridivisioona

text: Yhtymän esikunta perustettiin 15. joulukuuta 1939 Britteinsaarilla ja siihen liitettiin 15. tammikuuta 1940 22. raskas panssariprikaati ja 19. tammikuuta 1. kevyt panssariprikaati. Tukiryhmä perustettiin 5. helmikuuta. Divisioonan tykistö liitettiin 24. tammikuuta, viestiosat perustettiin maaliskuussa ja pioneerit liitettiin divisioonaan kesäkuussa. Yhtymä organisoitiin perustettaessa organisaation I mukaisesti, mikä muutettiin organisaatioksi II 14. huhtikuuta 1940. Organisaatio muutettiin tyypiksi III vasta divisioonan siirtyessä pois Britteinsaarilta.


title: Brittiläinen 2. panssaridivisioona

text: Kalustotilanne oli samankaltainen 1. panssaridivisioonan ollessa etusijalla, joten 2. panssaridivisioona sai vain jäljelle jjäänyttä materiaalia. 1. panssariprikaati oli vuoden 1940 yhtymän taisteluvalmein osa, kun sen kalustona oli 150 kevyttä Mk VI -panssarivaunua. 22. panssariprikaati oli varustettu lähinnä kuorma-autoin sekä muutamin kevein vaunuin.


title: Brittiläinen 2. panssaridivisioona

text: Britannian taistelun jälkeen saksalaisten maihinnousun uhka hälveni, joten divisioona voitiin uudelleen järjestellä sekä täydentää Lähi-itään lähettämistä varten. Divisioonaan kuulunut 22. panssariprikaati vaihdettiin 1. panssaridivisioonan 3. panssariprikaatiin, minkä jälkeen prikaatit vaihtoivat keskenään rykmenttejä tasoittaen vahvuuksia.


title: Brittiläinen 2. panssaridivisioona

text: Divisioona lähetettiin vuoden 1941 alussa Kyrenaikaan suojaamaan yhteyksiä, mutta saman aikaisesti 1. prikaati siirrettiin Kreikkaan. Loppuosa divisioonasta sijoitettiin Egyptiin kenraali Wavellin reserviksi. Wavell lähetti divisioonan Libyan rajalle vapauttamaan 7. panssaridivisioonan täydennettäväksi.


title: Brittiläinen 2. panssaridivisioona

text: Akselivaltojen aloitettua hyökkäyksensä pääosa divisioonasta joutui saarroksiin 8. huhtikuuta. Ainoastaan muutamat yksiköt pääsivät pakenemaan saartorenkaasta Tobrukiin. Divisioona lakkautettiin virallisesti 10. toukokuuta eikä sitä perustettu uudelleen enää sodan aikana.


title: Brittiläinen 2. panssaridivisioona

text: Divisioonan komentajina olivat:2. Panssaridivisioona perustettiin vuonna 1976 brittiläisten Saksaan sijoitettujen joukkojen osaksi. Yhtymään kuului 2 panssarirykmenttiä, joissa kummassakin 74 panssarivaunua. Lisäksi siihen kuului kolme mekanisoitua jalkaväkipataljoonaa sekä kaksi erillisosastoa. Vuonna 1983 yhtymä muutettiin jalkaväkidivisioonaksi.


title: Alphonso Taft

text: Alphonso Taft (5. marraskuuta 1810 – 21. toukokuuta 1891) oli yhdysvaltalainen poliitikko, joka toimi oikeusministerinä ja presidentti Ulysses S. Grantin sotaministerinä. Hänen poikansa oli Yhdysvaltojen presidentti William Howard Taft. Hän perusti myös luokkatoverinsa William Huntington Russellin kanssa Skull and Bones -salaseuran.


title: Mark Newson

text: Mark Newson (s. 7. joulukuuta 1960, Stepney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.


title: Mark Newson

text: Newson pelasi 80- ja 90-luvuilla Englannissa muun muassa Charltonissa, Fulhamissa, sekä Tottenhamissa. Kesällä 1982 Newson siirtyi Kuopion Eloon, jossa hänen pelasi kuitenkin vain neljä ottelua SM-sarjassa.


title: Peter Leonard

text: Peter Leonard (1951) on yhdysvaltalainen kirjailija. Häneltä on julkaistu suomeksi kaksi rikosromaania. Peter Leonard työskenteli mainostoimiston osakkaana ennen jäämistään vapaaksi kirjailijaksi kesällä 2009. Peter Leonard on kirjailija Elmore Leonardin poika. Peter Leonard asuu Michiganin Birminghamissa vaimonsa Julien ja heidän neljän lapsensa kanssa.


title: William Huntington Russell

text: William Huntington Russell (12. elokuuta 1809 – 19. toukokuuta 1885) oli yhdysvaltalainen liikemies, kasvattaja ja poliitikko. Hän perusti Skull and Bonesin yhdessä Alphonso Taftin kanssa vuonna 1832.


title: Berknerinsaari

text: Berknerinsaari () on Filchner-Ronnen jäähyllyn ympäröimä saari Antarktiksella. Saaren pinta-ala on 43 873 neliökilometriä ja se on Antarktiksen toiseksi suurin saari Aleksanterinsaaren jälkeen. Berknerinsaari on maailman eteläisin saari ja se on noin 320 kilometriä pitkä ja 135 kilometriä leveä.


title: The Good Shepherd (elokuva)

text: The Good Shepherd on Robert De Niron ohjaama yhdysvaltalainen poliittinen draamaelokuva vuodelta 2006. Sen pääosia näyttelevät Matt Damon ja Angelina Jolie. Elokuvaa mainostettiin aiemmin kertomattomana tarinana vastavakoilun synnystä CIA:ssa.


title: Savutikka

text: Savutikka ("Picoides fumigatus") on amerikkalainen tikka. Sen esiintymisalue ulottuu Meksikosta läpi Keski-Amerikan, ja Etelä-Amerikan länsireunaa Venezuelasta Kolumbiaan, Ecuadoriin, Peruun, Länsi-Boliviaan ja Argentiinan luoteisosiin. Lajista tunnetaan neljä alalajia. Alcide d'Orbigny kuvaili lajin holotyypin Bolivian Yungasista vuonna 1840.


title: Pat Corbett

text: Pat Corbett (s. 12. helmikuuta 1963, Hackney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.


title: Pat Corbett

text: Corbett on edustanut Englantia nuorisomaajoukkueissa. Pääsarjadebyyttinsä Corbett teki Tottenhamin riveissä syksyllä 1981. Liigapelejä Tottenhamissa kertyi vain viisi, joissa syntyi yksi maali. Kesällä 1983 hän siirtyi toisen lontoolaisjoukkueen Leyton Orientin riveihin. Leyton Orientissa hän pelasi 77 ottelua ja teki kaksi maalia kahdessa kaudessa. Kaudeksi 1986 hän siirtyi Suomeen ja Kuopion Eloon. Elossa hän pelasi viisi kautta, kunnes siirtyi Myllykosken Palloon kaudeksi 1991.


title: Large Synoptic Survey Telescope

text: Large Synoptic Survey Telescope (lyhyemmin LSST) on rakenteilla oleva optinen teleskooppi. Hanke on saanut rahoitusta sekä julkisilta että yksityisiltä tahoilta. Teleskoopille valittu sijoituspaikka sijaitsee Cerro Pachón -vuorella 2 682 metrin korkeudessa.Mikko Suominen: "LSST katsoo kaikkeuteen". Tähdet ja avaruus, 7/2010, sivut 22-27 Vuorella sijaitsevat jo entuudestaan SOAR ja Gemini South -teleskoopit.


title: Large Synoptic Survey Telescope

text: LSST:n toiminta perustuu valovoimaisen teleskoopin, tehokkaan kameran ja nopean tietokonejärjestelmän yhteistoimintaan. Erikoista teleskoopissa on mm. laajempi näkymä muihin optisiin teleskooppeihin verrattuna. Hyvällä säällä teleskoopin kamera tulee tuottamaan 30 teratavua kuvamateriaalia yhden yön aikana. Yhdysvaltain päätietokantaan siirrettävää dataa tulisi Chilessä sijaitsevalta teleskoopilta tällöin 2,5 gigabittiä sekunnissa. Teleskooppia aiotaan pitää yllä ainakin 10 vuotta, jonka aikana se tuottaisi 200 petatavun kokoisen tietokannan. Koko yötaivaan teleskooppi tulee mahdollisesti kuvaamaan 2000 kertaa 10 vuoden aikana.


title: Large Synoptic Survey Telescope

text: Teknisiä tietoja:


title: Large Synoptic Survey Telescope

text: Vaikkei teleskooppihankkeen rakentaminen ollut vielä varmistunut, ja päärahoitus puuttui, sen tarvitsema suuri peili valettiin jo vuonna 2008. Tämän mahdollisti Bill Gatesin ja Charles Simonyin yhteensä 23 000 000 euron arvoiset lahjoitukset, joiden turvin hankkeen toteuttaminen saatiin aloitettua. Vuoden 2010 elokuun puolivälissä Yhdysvaltain tiedeakatemia valitsi LSST-projektin korkeimman prioriteetin hankkeeksi 2010-vuosikymmenelle, mikä varmisti teleskoopin edellyttämän 350 000 000 euron rahoituksen.


title: Large Synoptic Survey Telescope

text: Lausunto niin kutsutussa Astro2010-selvityksessä: ""The committee recommends that LSST be submitted immediately for NSF's Major Research Equipment and Facilities Construction (MREFC) consideration with a view to achieving first light before the end of the decade. ...The top rank accorded to LSST is a result of (1) its compelling science case and capacity to address so many of the science goals of this survey and (2) its readiness for submission to the MREFC process as informed by its technical maturity, the survey's assessment of risk, and appraised construction and operations costs. Having made considerable progress in terms of its readiness since the 2001 survey, the committee judged that LSST was the most ready-to-go.""


title: Large Synoptic Survey Telescope

text: LSST:n arvioidaan valmistuvan kuusi vuotta rakennustöiden alkamisen jälkeen, ja käyttöön se saadaan aikaisintaan vuonna 2016.


title: Ludvig Rensfeldt

text: Ludvig Rensfeldt (s. 29. tammikuuta 1992 Gävle, Ruotsi) on ruotsalainen jääkiekkoilija, joka pelaa SHL-joukkue Rögle BK:ssa. Hän on pelipaikaltaan vasen laitahyökkääjä.


title: Ludvig Rensfeldt

text: Rensfeldt edusti Ruotsissa koko juniori-uransa ajan Brynäs IF:ää. Hän voitti J20 SuperElitin mestaruuden 2009 ja vuonna 2010 tuli hopeaa. Samana vuonna Rensfeldt voitti myös J18 Allsvenskanin mestaruuden. Kaudella 2009–2010 hän oli tehoilla 21+29=50 Brynäsin J20-joukkueen toiseksi paras pistemies koko J20 SuperElitin pistepörssivoittaja Sebastian Wännströmin jälkeen. Rensfeldt sijoittui runkosarjan pistepörssissä neljänneksi.


title: Ludvig Rensfeldt

text: Chicago Blackhawks varasi Rensfeldtin toisella kierroksella 35. pelaajana . Hän oli koko varaustilaisuuden ensimmäisenä varattu ruotsalaispelaaja. myös KHL-joukkue Salavat Julajev Ufa varasi Rensfeldtin ensimmäisellä kierroksella numerolla 23. Kaudella 2010–2011 hän debytoi Elitserienissä, jossa Rensfeldt pelasi 16 runkosarjaottelua tehden yhden syöttöpisteen sekä viisi playoff-ottelua ilman tehopisteitä. Hän pelasi myös 11 ottelun verran lainalla HockeyAllsvenskanin Bofors IF:ssa, mutta suurimman osan kaudestaan Rensfeldt pelasi kuitenkin Brynäsin J20-joukkueessa. Hän jakoi tehoilla 17+19=36 joukkueen sisäisen pistepörssin voiton Joachim Rohdinin kanssa.


title: Ludvig Rensfeldt

text: Kesällä 2011 OHL-joukkue Sarnia Sting varasi Rensfeldtin 49. pelaajana . Hän siirtyi joukkueeseen kaudeksi 2011–2012. Rensfeldt voitti Stingin sisäisen tehotilaston kevään 2012 pudotuspeleissä lukemalla +2 ja jakoi joukkueen sisäisen pistepörssin voiton Nail Jakupovin ja Brett Thompsonin kanssa tehoilla 2+3=5. Kaudeksi 2012–2013 hän palasi Ruotsiin ja teki vuoden mittaisen sopimuksen Allsvenskan-joukkue Malmö Redhawksin kanssa. Rensfeldt oli joukkueen paras syöttäjä ja hän jakoi sisäisen pistepörssin voiton Mattias Perssonin kanssa. Joulukuussa 2013 Rensfeldt teki vuoden mittaisen jatkosopimuksen Redhawksin kanssa. Kaudella 2013–2014 hän nousi joukkueen kapteeniksi.


title: Ludvig Rensfeldt

text: Kaudeksi 2014–2015 Rensfeldt siirtyi jatkamaan Allsvenskan-uraansa kaksivuotisella sopimuksella Rögle BK:n riveihin. Hän oli 16 osumallaan joukkueen kolmanneksi paras maalintekijä Jesper Jensenin kanssa. Rensfeldt jakoi koko kevään 2015 Kvalserienin piste- ja syöttöpörssin voiton, kunkin kolmen muun pelaajan kanssa. Rögle nousi SHL:ään (ent. Elitserien) kaudeksi 2015–2016. Rensfeldt teki ensimmäisellä kokonaisella pääsarjakaudellaan 52 runkosarjaottelussa tehot 15+12=27, joilla hän oli joukkueen toiseksi paras maalintekijä ja kolmanneksi paras pistemies. Rensfeldt valittiin kauden päätteeksi SHL:n vuoden tulokkaaksi. Maaliskuussa 2016 hän teki kaksivuotisen jatkosopimuksen Röglen kanssa.


title: Ludvig Rensfeldt

text: Rensfeldt pelasi alle 20-vuotiaiden MM-kilpailuissa vuonna 2012, jolloin hän voitti maailmanmestaruuden ja oli tehoilla 1+5=6 Ruotsin toiseksi paras syöttäjä sekä kolmanneksi paras pistemies.


title: Ludvig Rensfeldt

text: Rensfeldt pelasi myös alle 18-vuotiaiden MM-kilpailuissa vuonna 2010, jolloin hän oli tehoilla 6+6=12 Johan Larssonin kanssa Ruotsin paras maalintekijä sekä hänen jälkeensä toiseksi paras pistemies. Turnauksen pistepörssissä Rensfeldt sijoittui neljänneksi. Hänet palkittiin Ruotsin yhtenä kolmesta parhaasta pelaajasta. Rensfeldt valittiin myös alkulohkossa Valko-Venäjää vastaan pelatun ottelun päätteeksi Ruotsin joukkueen ottelun parhaaksi pelaajaksi.


title: Ludvig Rensfeldt

text: Rensfeldt pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Rensfeldt pelasi myös alle 19-vuotiaiden World Junior A Challengessa vuonna 2009.


title: Ludvig Rensfeldt

text: Rensfeldtin isä Ola Berggren on jääkiekkovalmentaja.


title: Dean Wilkins

text: Dean Wilkins (s. 12. heinäkuuta 1962 Hillingdon, Englanti, Iso-Britannia) on englantilainen entinen jalkapalloilija ja jalkapallovalmentaja. Hänen pelipaikkansa oli keskikenttä.


title: Dean Wilkins

text: Wilkins pelasi urallaan muun muassa Queens Park Rangersissa, FC Zwollessa, sekä Brightonissa. Wilkins on yksi Brightonin ikoneita pelaten seurassa yli 300 ottelua. Kausilla 2006–08 hän valmensi Brightonia. Nykyään hän kuuluu Southamptonin valmentajiin.


title: Dean Wilkins

text: Kaudet 1981 ja 1982 hän pelasi Suomessa Myllykosken Pallossa.


title: Rionsammaltikka

text: Rionsammaltikka ("Veniliornis maculifrons") on Brasilian kotoperäinen tikka. Sen esiintymisalue ulottuu Bahian kaakkoisosasta etelään Rio de Janeiroon. Johann Baptist von Spix kuvaili lajin holotyypin Rio de Janeirosta vuonna 1824.


title: Pandalus montagui

text: Pandalus montagui on "Pandalidae"-heimoon kuuluva vaaleanpunainen katkarapulaji, jota tavataan Pohjois-Atlantissa ja Tyynenmeren koillisosissa. Siitä käytetään monissa kielissä nimitystä ’aisopoksenkatkarapu’. "P. montagui" on yleensä alle 10 senttimetriä pitkä ja yleisväritykseltään vaaleapunainen. Laji elää vuorovesivyöhykkeen alapuolella ja yleensä alle sadan metrin syvyydessä. Kaikki yksilöt syntyvät koiraina, mutta naaraiden piirteet kehittyvät ensimmäisen ikävuoden jälkeen.


title: Pandalus montagui

text: Täysikasvuinen "P. montagui" on tavallisesti alle 10 senttimetriä pitkä, mutta voi kasvaa enimmillään 16 senttimetrin pituiseksi. Yleisväritykseltään se on vaaleanpunainen ja himmeän läpikuultava. Sillä on pitkä, ylöspäin kaartuva otsapiikki, jonka kärjessä on kaksi haaraa ja tyvessä 10–12 hammasta selkäpuolella. Myös selkäkilvessä on terävä piikki aivan silmien alapuolella. Antennipareista ensimmäiset ovat haaroittuneet ja toiset pidemmät kuin ravun ruumis. Takimmaisia antenneja koristaa lisäksi tumma ja vaalea poikittaisjuova.


title: Pandalus montagui

text: "P. montagui" elää Pohjois-Atlantissa ja Tyynenmeren koillisosissa. Atlantilla levinneisyysalue ulottuu etelässä 50. leveyspiirille ja pohjoisessa Grönlantiin, Islantiin, Färsaarille, Norjaan sekä Britteinsaarille.


title: Pandalus montagui

text: "P. montagui" elää vuorovesivyöhykkeen alapuolella aina sadan metrin syvyyteen asti, mutta sitä on tavattu satunnaisesti jopa 230 metriä syvyydestä. Enimmäkseen se pysyttelee pohjan tuntumassa mutta saattaa yöllä uida lähelle vedenpintaa. Rapu viihtyy yhtä lailla niin kivikkoisessa, hiekkaisessa kuin liejuisessakin merenpohjassa. Se vaeltaa loka- tai marraskuun aikana avomerelle mutta palaa myöhemmin matalan meren alueelle.


title: Pandalus montagui

text: "P. montagui" on protandrinen: lajin kaikki yksilöt syntyvät koiraina mutta niille alkaa kehittyä naaraiden piirteitä 13–16 kuukauden ikäisenä. Naaraat munivat marraskuun ja helmikuun välisenä aikana ja poikaset syntyvät huhti–toukokuussa.


title: Pandalus montagui

text: "P. montagui" syö ravinnokseen pääasiassa polyyppieläimiä, pieniä äyriäisiä sekä monisukasmatoja.


title: Pandalus montagui

text: "P. montaguin" kaupallinen merkitys on vähäinen: sitä kalastetaan keskimäärin 5 000 tonnia vuodessa lähinnä Britanniassa.


title: Paul Sugrue

text: Paul Sugrue (s. 6. marraskuuta 1960, Coventry, Englanti, Iso-Britannia) on englantilainen entinen jalkapalloilija. Hänen pelipaikkansa oli hyökkääjä.


title: Paul Sugrue

text: Surgue pelasi 80-luvulla Englannin liigaa muun muassa Manchester Cityssä, Cardiff Cityssä, Middlesbroughissa ja Portsmouthissa. Pääsarjadebyyttinsä hän teki kaudella 1979-80 Manchester Cityn riveissä.


title: Paul Sugrue

text: Kaudeksi 1989 hän siirtyi Suomeen ja Kuopion Eloon, jossa hän pelasi kahden kauden ajan. Elossa hän pelasi yhteensä 31 ottelua ja teki seitsemän maalia.


title: Tuliperätikka

text: Tuliperätikka ("Veniliornis kirkii") on amerikkalainen tikka. Sen esiintymisalue ulottuu Costa Ricasta Panamaan, Kolumbiaan, Ecuadoriin, Perun luoteisosaan, Trinidad ja Tobagolle sekä Venezuelaan. Lajista tunnetaan viisi alalajia. Alfred Malherbe kuvaili lajin holotyypin Tobagosta vuonna 1845.


title: Lentopallon SM-liigakausi 1999–2000

text: Lentopallon miesten SM-liigassa 1999-2000 pelasi yksitoista joukkuetta. Edellisellä kaudella käyttöön otettua jaksopelijärjestelmää jatkettiin, mutta erävoittoon vaadittiin nyt 21 pistettä, kun se aiemmin oli ollut 25. Syötön koskeminen verkkoon ei ollut enää virhe. Liberopelaajan käyttäminen vastaanoton ja puolustuksen erikoimiehenä otettiin käyttöön.


title: Lentopallon SM-liigakausi 1999–2000

text: kaksi parasta pudotuspeleihin. Muut otteluihin sijoista 9-11.


title: Lentopallon SM-liigakausi 1999–2000

text:
Mestarit: Tuukka Anttila, Miika Heikkinen, Saku Korhonen, Kardo Künnap,
Saku Määttä, Mika Pyrhönen, Aki Riihimäki, Jari Salokangas, Ilkka Sammelvuo, Timo Tolvanen. Valmentaja: Juha Zitting.


title: Lentopallon SM-liigakausi 1999–2000

text: Rocks, Helsinki nousi suoraan SM-liigaan.


title: Lentopallon SM-liigakausi 1999–2000

text: Myös liigassa viimeiseksi sijoittunut Etta sai jatkaa liigassa.


title: Täpläsammaltikka

text: Täpläsammaltikka ("Veniliornis spilogaster") on eteläamerikkalainen tikka. Sen esiintymisalue käsittää Brasilian kaakkoisosan, Paraguayn kaakkoisosan, Koillis-Argentiinan sekä Uruguayn. Johann Georg Wagler kuvaili lajin holotyypin Brasiliasta ja Paraguaysta vuonna 1827.


title: Olajide Williams

text: Olajide Williams (s. 26. heinäkuuta 1988) on nigerialainen jalkapalloilija, joka edustaa armenialaista FC Mikaa. Pelipaikaltaan Williams on hyökkääjä.


title: Olajide Williams

text: Suomeen Williams saapui kesken kauden 2008. Tuon kauden hän pelasi Kakkosta oululaisessa FC OPA:ssa. Kauden jälkeen hän siirtyi pelaamaan Vietnamiin. Suomeen hän palasi kevättalvella 2010, jolloin hän teki kaksivuotisen sopimuksen Veikkausliigassa pelanneen Kuopion Palloseuran kanssa. Keväällä 2012 Williams solmi sopimuksen Veikkausliigassa pelaavan Myllykosken Pallon kanssa. Alkuvuodesta 2014 Williams aloitti pelaamisen FC Mikassa.


title: Veritikka

text: Veritikka ("Veniliornis sanguineus") on eteläamerikkalainen tikka. Sen esiintymisalue käsittää Guyanan, Surinamen ja Ranskan Guyanan laakeat rannikkoalueet. Anton August Heinrich Lichtenstein kuvaili lajin holotyypin Guyanasta vuonna 1793.


title: Vaivatonta

text: Vaivatonta-sarja on WSOY:n 1960-luvulla kustantama kielenopetussarja. Se perustuu lähinnä kielten omatoimiseen opiskeluun erityisesti matkailijoiden tarpeisiin ja suunniteltu edulliseksi. Osittain sarjaa markkinoitiin laajan Tiedon portaat -sarjan oheistuotteena.


title: Vaivatonta

text: Sarjaan oli valittu keskeiset eurooppalaiset kielet. Kuhunkin osaan kuului noin satasivuinen kirjanen tärkeimmistä käyttöfraaseista ja sanoista. Kirjasen lisäksi kuhunkin osaan kuului pieni LP-levy, jossa syntyperäinen kielenpuhuja äänsi osan kirjasen sisällöstä. Oppaan laatijoiksi oli palkattu tunnettuja kielenopettajia.


title: Afrikantikkanen

text: Afrikantikkanen ("Verreauxia africana") on länsiafrikkalainen tikka. Sen esiintymisalue käsittää Afrikan länsiosaa Kamerunin eteläosista Ugandaan, Angolaan ja Kongoon. Erillispopulaatioita on myös Liberiassa, Norsunluurannikolla ja Ghanassa. Jules Verreaux ja Edouard Verreaux kuvailivat lajin holotyypin Gabonista vuonna 1855.


title: Jerome Ogbuefi

text: Jerome Ogbuefi (s. 26. elokuuta 1991) on nigerialainen jalkapalloilija, joka edustaa JS Hercules:ta.


title: Jerome Ogbuefi

text: Ogbuefi tuli Suomeen Vietnamin kautta. Hän solmi keväällä 2010 sopimuksen Veikkausliigan Kuopion Palloseuran kanssa kolmen kuukauden sopimuksen. Koska pysyvää sopimusta ei KuPS:n tehnyt hänen kanssa, hän siirtyi Kakkosen Kajaanin Hakaan. Hakan pudottua Kolmoseen Ogbuefi etsi uuden joukkueen kaudella 2011, joka oli Kakkosen Haukiputaan Pallo. Kaudeksi 2012 siirtyi Ogbuefi Kakkosen PS Kemiin, jossa hän teki 8 maalia.Seuraavalla kaudella 2013 hän aloitti Kakkoseen nousseessa oululaisessa Tervarit-joukkueessa, mutta siirtyi kesällä lainaksi takaisin PS Kemiin. Kauden 2015 hän aloitti Kolmosessa Oulun Rotuaarin Pallossa, mutta siirtyi elokuussa Kakkosen Tornion Pallo -47ään.


title: New Coke

text: New Coke oli alkuperäisen Coca-Colan pohjalta kehitetty virvoitusjuoma, jolla The Coca-Cola Company ilmoitti korvaavansa yrityksen tunnetuimman tuotteen, Coca-Colan (jota kutsutaan myös nimellä "Coke") vuonna 1985, vuotta ennen kuin Coca-Cola täytti sata vuotta. New Cokella ei alun perin ollut omaa erillistä nimeä, vaan sitä markkinoitiin iskulauseella ”the new taste of Coca-Cola”, kunnes vuonna 1992 sen nimeksi muutettiin Coca-Cola II.


title: New Coke

text: New Coke sai yhdysvaltalaisilta kuluttajilta kielteisen vastaanoton ja sen markkinointi epäonnistui pahasti. Myöhemmin uudelleen lanseerattu alkuperäinen Coca-Cola sai nimekseen ”Coca-Cola Classic” ja se sai aikaan merkittävän myynnin kasvun, jonka vuoksi New Coken lanseerausta alettiin epäillä markkinointitemppuna, vaikka itse asiassa se oli yrityksen vilpitön yritys korvata alkuperäinen tuote uudella.


title: Christinan talo

text: Christinan talo () on kanadalainen vuonna 2000 valmistunut kauhuelokuva.


title: Christinan talo

text: Christinan perhe muuttaa uuteen asuntoon, kun hänen äitinsä kuolee. Christinan mukana muuttaa uuteen asuntoon isä ja veli. Vähän ajan päästä alkaa Christinasta tuntua, että häntä vainotaan. Christinan ympärillä olevat ihmiset alkavat kuolla mitä kummallisimpiin paikkoihin.


title: Joonas Pennanen

text: Joonas Pennanen (s. 25. maaliskuuta 1988) on suomalainen jalkapalloilija, joka edusti kaudella 2014 Kakkosessa pelaavaa KPV:ta. Pennanen siirtyi Ykkösen KPV:stä kaudeksi 2009 AC Ouluun. Hän oli pelannut KPV Ykkösen joukkueessa vuodesta 2005 lähtien. Ykkösen ensimmäisellä kaudella 2009 AC Oulussa Pennanen vakiinnutti paikkansa. Hän teki ensimmäisellä Veikkausliigakaudella AC Oulussa 2010 kaksi maalia. Kolmen AC POUlun kauden jälkeen Pennanen pelasi kaudet 2012 ja 2013 Rovaniemen Palloseurassa, joista ensimmäinen kausi meni Ykkösessä ja seuraava Veikkausliigassa. Kaudeksi 2014 Pennanen palasi kasvattajaseuraansa KPV:hen, joka pelasi Kakkosessa.


title: Joonas Pennanen

text: Pennanen on pelannut urallaan kaikkiaan kaksi Veikkausliigakautta ja yhteensä 46 ottelua.


title: Hillman

text: Hillman on brittiläinen automerkki, jonka ensimmäinen valmistaja oli vuonna 1907 perustettu Hillman Motor Car Company. Yrityksen toimipaikka oli Englannissa Ryton-on-Dunsmoressa lähellä Coventrya. Ennen vuotta 1907 yritys oli valmistanut polkupyöriä. Humber hankki Hillmanin omistukseensa 1929, mutta Hillman oli yhä käytössä Rootes Groupin päämerkkinä vuodesta 1931, jolloin se hankki Humberin, vuoteen 1967, jolloin vuorostaan Chrysler otti Rootesin haltuunsa. Merkki oli Chryslerilla käytössä vuoteen 1976. Erinäisten yritysjärjestelyjen seurauksena nimen Hillman omistaa nyt Peugeot.


title: Hillman

text: Suomessa myytiin Hillman-autoja toisen maailmansodan jälkeisistä vuosista 1970-luvulle saakka. Hillman oli muiden brittiläisten automerkkien ohella erityisen yleinen 1950- ja 1960-luvuilla. Sen myyntimalleja olivat Minx, Super Minx, Imp ja Hunter. Merkkiä edusti vuodesta 1935 Autola Oy, joka 1954 tuli osaksi Wihuri-yhtymää. 1960-luvun lopulla Hillman-merkin maine huononi monivikaisen Imp-mallin myötä niin, että Suomen markkinoilla nimeksi vaihtui Sunbeam. Kansan suussa oli ehtinyt syntyä hokema ”Parempi ilman kuin Hillman.”


title: Nicole Willis

text: Nicole Willis (s. 1963) on yhdysvaltalainen laulaja, lauluntekijä, tuottaja, ohjaaja ja kuvataiteilija. Willis asuu ja työskentelee Helsingissä.


title: Nicole Willis

text: Vuonna 1985 Willis vieraili solistina lontoolaisessa Washington Week in Review -yhtyeessä. Ennen tätä hän oli jäsenenä Hello Strangers- ja Blue Period -yhtyeissä ja esiintyi New Yorkissa Munson Dinerissa sekä Danceterian "No Entiendes -"klubilla. New Yorkissa asuessaan hän myös työskenteli Berlin- ja Danceteria-yökerhoissa. Vuonna 1984 Willis esiintyi Disco Donut -nimisessä yhtyeessä pääsolistina yhdessä taustasolisti Jenn Vixin, basisti Adam Horovitzin, rumpali Phil Painsonin ja sähkökitaristi David Strahanin kanssa. Vuonna 1989 hän teki kiertueen The The -yhtyeen kanssa taustalaulajana ja pääsolistina.


title: Nicole Willis

text: Willis oli pääsolisti myös neo soul -yhtyeessä Repercussions. Willisin singlejä ja albumeita ovat julkaisseet levy-yhtiöt Mo’Wax, Reprise / Warner Bros. Records ja Pony Canyon Japan. Willisin lisäksi julkaisuja ovat tuottaneet Gary Katz, Daniel Wyatt, Genji Siraisi sekä Gordon Clay. Single ”Promise Me Nothing” Repercussionsin debyyttialbulmilta "Earth and Heaven" nousi kuudenneksi "Billboardin" Hot Dance Music- ja Club Play -musiikkilistoilla 18. maaliskuuta 1995. Yhtye myös äänitti version Curtis Mayfieldin ”Let’s Do It Again” -kappaleesta, jossa Willis duetoi Mayfieldin kanssa. Äänitteen julkaisi Reprise / Warner Bros. Records vuonna 1994. Pony Canyon Japan julkaisi yhtyeen albumin "Charmed Life" vuonna 1997.


title: Nicole Willis

text: Yhteistyössä Leftfieldin kanssa Nicole Willis lauloi ja kirjoitti kappaleen ”Swords” vokaaliosuuden vuonna 1999 julkaistulla LP:llä "Rhythm and Stealth" (Hard Hands / Higher Ground / Sony BMG Records), ja kappale esiintyi myös samana vuonna julkaistun elokuvan "Go" soundtrackillä. LP "Rhythm and Stealth" myi platinaa Isossa-Britanniassa. Willis lauloi kappaleen Call of the Wild Jimi Tenorin albumilla "Out of Nowhere", joka julkaistiin Warp Recordsilla vuonna 2000. Yhteistyössä Nuspirit Helsinki kanssa Willis kirjoitti ja lauloi kappaleen ”Honest” Nuspirit Helsingin nimeä kantavalla albumilla, jonka on julkaissut Guidance Recordings vuonna 2002. Willis myös kirjoitti ja lauloi vokaalit kappaleella ”Are You Ready to Party?” Mr Comicstoren kanssa vuonna 2006 (Mamushi Records). Vuonna 2007 Willis teki yhteistyötä Flexatones Originalsin kanssa kappaleilla ”Cause I Want” sekä ”Fresh” (Fat Belt Records). Willis vieraili solistina Shawn Leen kappaleella ”Jigsaw” albumilla "Soul in the Hole", jonka julkaisi Ubiquity Records vuonna 2009. Hän on vieraillut solistina myös Pizzicato Fiven Yasuharu Konishin sooloprojektin Pizzicato Onen kappaleella ”A Little Bit of Soap”"," joka julkaistiin toukokuussa 2011 albumilla "One And Ten Very Sad Songs" (Universal Music Japan). Willis vieraili puhe- ja runo-osuuksissa Jimi Tenorin & Abdissa Assefan kappaleella ”Leatheries” LP:ltä "Itetune", jonka julkaisi Tommi Kongi Records vuonna 2011. Willis sanoitti ja lauloi kappaleen ”Bad for Me” (Bosq featuring Nicole Willis), jonka julkaisi Ubiquity Records vuonna 2014.


title: Nicole Willis

text: Willis on toteuttanut erilaisia yhteistyöprojekteja myös kuvataiteen parissa. Vuoden 2007 Venetsian Biennaalissa Willis osallistui Ranskan paviljonkiin kutsutun taiteilijan Sophie Callen installaation "Take Care of Yourself" toteutukseen"." 2007 Willis myös vieraili solistina barcelonalaisen taiteilijaryhmän Los Rinosin performanssissa "Rinologia". Ryhmään kuuluvat taiteilijat Marcel.lí Antúnez, Pau Nubiola ja elokuvaohjaaja Sergi Caballero. "Rinologia" esitettiin BEM -festivaalilla Burgosissa, Espanjassa.


title: Nicole Willis

text: Willis on pitänyt kaksi ensimmäistä yksityisnäyttelyään Helsingissä vuonna 2012. Näyttely "Gatherings" avautui maaliskuussa 2012 Galleria Kingi Kongissa ja marraskuussa 2012 Galleria Pirkko-Liisa Topeliuksessa, Helsingissä. Vuonna 2014 seurasi yksityisnäyttely "Talking Trash" Galleria Emilissä Tampereella. Willis osallistui taiteilija Jaakko Tuomaisen kokoamaan ryhmänäyttelyyn nimeltä "Soundtrack for Painting," joka järjestettiin Lahden Nykytaiteen Kioskissa 1.–30.9.2012. Näyttelyyn Willis toteutti kymmenen maalattua CD-levyn kansikoteloa sekä kappaleen / ääniteoksen ”Do the Watusi” yhteistyössä kymmenen muusikon / taiteilijan kanssa (kirjoittanut Jimi Tenor, Pete Toikkanen & Nicole Willis). Vuonna 2013 Willisin maalaus nähtiin ryhmänäyttelyssä lontoolaisessa A Side B Side -galleriassa. Näyttely "ELVIS: I Love You Because" oli avoinna 18.7.–11.8.2013 ja sen kuratoivat taiteilijat Chloe Mortimer & Harry Pye.


title: Nicole Willis

text: Nicole Willis julkaisi ensimmäiset sooloalbuminsa "Soul Makeover" vuonna 2000 ja "Be It" vuonna 2003 Puu / Sähkö Recordingsilla. Kyseenomaisilla albumeilla Willis kollaboroi eri tuottajien ja lauluntekijöiden kanssa, mukaan lukien Dharma One, Ercola, Nuspirit Helsinki, Jimi Tenor ja Maurice Fulton. Willis ja Tenor julkaisivat remixin in singlestä ”Funking” vuonna 2001 Form and Function Recordsilla. Vuonna 2005 Willis työskenteli The Soul Investigatorsin kanssa ja syntyi albumi "Keep Reachin’ Up", jonka julkaisi helsinkiläinen Timmion Records ja tuotti Didier Selin. LP "Keep Reachin’ Up" oli arvostelumenestys ja albumi julkaistiin myös Isossa-Britanniassa (Above the Clouds Records), Ranskassa, Benelux-maissa, Tanskassa, Espanjassa ja Italiassa (Differ-ant) sekä Yhdysvalloissa ja Kanadassa (Light in the Attic Records) vuosina 2006 ja 2007. Kappale ”Feeling Free” valittiin parhaaksi Gilles Petersonin ohjelmassa (BBC) vuonna 2006.


title: Nicole Willis

text: Albumin nimikkokappale ”Keep Reachin’ Up” esiintyi Yhdysvaltain presidentti Barack Obaman uudelleenvalintakampanjan Spotify-listalla huhtikuussa 2012. Kappale ”If This Ain’t Love” (Don’t Know What Is)"”" esiintyy Yhdysvaltalaisen televisiokanava ABC:n sarjassa Brothers & Sisters toisen tuotantokauden ensimmäisessä jaksossa vuonna 2007. Kappale ”No One’s Gonna Love You” esiintyy Showtimen Ray Donovanin ensimmäisen kauden kolmannessa jaksossa vuonna 2013.


title: Nicole Willis

text: Nicole Willis & The Soul Investigators julkaisi albumin "Tortured Soul" vuonna 2013 Suomessa Timmion Recordsilla, Ranskassa, Isossa-Britanniassa ja muissa Euroopan maissa sekä Yhdysvalloissa (jakelijoina Differ-Ant S.A.R.L. Ranskassa, Groove Attack GmbH Saksassa, Itävallassa, Sveitsissä, levy-yhtiöinä Kudos Records Ltd. Isossa-Britanniassa ja Light in the Attic Yhdysvalloissa). "Tortured Soul" saavutti neljä tähteä viidestä "Helsingin Sanomien" "Nyt"-liitteessä julkaistussa arvostelussa. Albumi myös valittiin Suomen viralliselle soittolistalle vain viikko julkaisunsa jälkeen vuonna 2013.


title: Nicole Willis

text: Toukokuussa 2013 Willis ja Jimi Tenor julkaisivat Cola & Jimmu -projektinsa albumin "Enigmatic" omalla levy-yhtiöllään Herakles Records. Albumi on saatavilla digitaalisena sekä CD:nä ja vinyylinä maailmanlaajuisesti (Word And Sound Medien GmbH). Cola & Jimmu julkaisivat seuraavan albuminsa "I Give to You My Love & Devotion" Herakles Recordsilla vuonna 2014. Single "Open Up Your Chakra" nousi sijalle 21. Japanin J-Wave HOT 100 -musiikkilistalla kesäkuussa 2014.


title: Nicole Willis

text: Timmion Records julkaisi kolmannen Nicole Willis & The Soul Investigators -albumin nimeltä "Happiness in Every Style" lokakuussa 2015, tuottajana ja tekijänä Nicole Willis & The Soul Investigators. "Happiness in Every Style" sai viisi tähteä "Helsingin Sanomien" arvostelussa. Jimi Tenor oli myös mukana albumilla säveltäjänä ja sovittajana kappaleella ”Paint Me in a Corner/Where Are You Now”, joka julkaistiin singlenä huhtikuussa 2015. Sitä seurasivat singlet ”One in Million” ja ”Let’s Communicate” elokuussa ja lokakuussa 2015. Single ”Hot Sauce” julkaistiin marraskuussa 2015.


title: Nicole Willis

text: Sahco Records julkaisi Nicole Willisin ja Jimi Tenorin singlen nimeltä ”All for You”, jossa esiintyy Tony Allen sekä B-puolella Willisin ja Tenorin kappaleen ”Touching” marraskuussa 2015. Vuonna 2015 Ubiquity Records julkaisi Willisin yhteistyöstä Whiskey Baronsin Bosq:n kanssa syntyneet singlet ”Bad for Me” (12” single) ja ”Take Me There” (12” single), jonka A-puolella Megan Doherty laulaa kappaleella ”Can’t Seem to Hide”.


title: Nicole Willis

text: 16. huhtikuuta 2017 Willis ilmoitti lopettavansa yhteistyön The Soul Investigatorsin kanssa. Willis perusti Persephone Records -nimisen levymerkin Herakles Recordsin alle ja EP "Big Fantasy (For Me) / Tear It Down," yhteistyö Willisin, Jimi Tenorin ja basisti Jonathan Maronin, julkaistiin 31. maaliskuuta 2017, jakelijana Kudos Records. Willisin seuraava LP, "My Name Is Nicole Willis" (Persephone Records, jakelijana Kudos Records) julkaistiin syyskuussa 2017. Albumi on toteutettu yhteistyössä UMO Jazz Orchestran kanssa, säveltäjinä ja sanoittajina Nicole Willis, kitaristi Pete Toikkanen ja Jimi Tenor. Ian Svenonius esiintyy levyllä prologissa sekä epilogissa. Albumin on tuottanut Nicole Willis ja miksauksissa ovat avustaneet Nicole Willis, Jimi Tenor sekä Ilari Larjosto (suunnitelu ja äänitys). "My Name Is Nicole Willis" saavutti neljä tähteä "Helsingin Sanomien" arvostelussa.


title: Nicole Willis

text: Nicole Willis esitteli uusimman live-projektinsa Nicole Willis & Banda Palomitan Siltasen Herra Herkules, Sexy Helle-klubilla, Helsingissä 28. kesäkuuta 2017. Ryhmään kuuluivat Abdissa Assefa (lyömäsoittimet), Ndioba Gueye (sähköbasso), Julius Heikkilä (sähkökitara), Antti Kujanpää (koskettimet) ja Ilari Larjosto.


title: Nicole Willis

text: Willis valmistui kuvataiteen kandidaatiksi vuonna 2009 Lahden Taideinstituutista, jossa hän opiskeli kuvataiteilija Markus Heikkerön johdolla. Willis opiskeli Lontoon Metropolitan-yliopistossa, Sir John Cass Department of Artissa vuosina 2008–2009. Opinnoissaan Willis keskittyi maalaukseen sekä tila- ja aika-perustaisiin taiteenmuotoihin.


title: Nicole Willis

text: Nicole Willis syntyi ja kasvoi Brooklynissa, New Yorkissa. Willis oli naimisissa muusikko Jimi Tenorin kanssa vuosina 1999–2016 ja heillä on kaksi lasta. Willis oli naimisissa myös toimittaja / kirjailija / muusikko David Strahanin kanssa.


title: Mark Weatherly

text: Mark Weatherly (s. 18. tammikuuta 1958 Ramsgate, Englanti, Britannia) on englantilainen entinen jalkapalloilija. Weatherly pelasi sekä hyökkäyksessä että puolustuksessa.


title: Mark Weatherly

text: Weatherly pelasi lähes koko uransa Gillinghamin joukkueessa. Pelejä Gillinghamissa kertyi vuosien 1975–1989 aikana yhteensä 457. Maaleja noissa otteluissa syntyi 46.


title: Mark Weatherly

text: Keväällä 1978 kuopiolainen pääsarjajoukkue Koparit onnistui hankkimaan Weatherlyn joukkueeseensa kesän ajaksi. Englannin liigat olivat kesän ajan tauolla ja näin pelaaminen Suomessa mahdollistui. Samalla Weatherlysta tuli kautta aikojen ensimmäinen kuopiolaista joukkuetta pääsarjassa edustanut ulkomaalainen pelaaja.


title: Walkman

text: Sony Walkman on Sonyn kehittämä kannettavien musiikkisoitinten brändi. Sana walkman on englanniksi myös yleisnimi, joka tarkoittaa korvalappustereoita.


title: Walkman

text: Ensimmäinen C-kasettia käyttänyt Walkman-laite tuli myyntiin vuonna 1979. Se oli yksi ensimmäisistä niin sanotuista korvalappustereoista. Walkmanista tuli 1980-luvulla nopeasti erittäin suosittu, ja sitä voidaan pitää kaikkien nykyisten pienten kannettavien soitinten esikuvana. Walkman-brändiä on sittemmin käytetty mm. Sonyn MiniDisc-soittimissa ja Sony Ericssonin musiikkipuhelimissa. Walkman-laitteiden valtava menestys piti Japanin kaksi vuosikymmentä maailman johtavana kulutuselektroniikan tuottajana.


title: Walkman

text: Sony ilmoitti marraskuussa 2010 lopettavansa Walkman-korvalappustereoiden valmistuksen Japanissa. Valmistusta saatetaan kuitenkin jatkaa Kiinassa.


title: Walkman

text: Andreas Pavel (s. 1945) esitti vuonna 1972 ajatuksen kannettavasta kasettisoittimesta nimellä "Stereobelt". Pavel ei kuitenkaan saanut isoja elektroniikkayhtiöitä kiinnostumaan, koska näiden mielestä kuluttajat eivät haluneet tulla nähdyiksi kuulokkeet korvilla. Pavel haki patenttia keksinnölleen vuonna 1978. Sony julkaisi ensimmäisen version Walkman-laitteesta, mallin TPS-L2, vuonna 1979 ennen kuin Pavelin patenttia oli myönnetty. Pavel kävi oikeutta Sonya vastaan 25 vuotta. Vuonna 2004 Sony maksoi Pavelille korvauksen, jonka suuruudeksi on arveltu noin 10 miljoonaa dollaria. Sony yritti 1970- ja 1980-lukujen vaihteessa markkinoida laitetta Japanin ulkopuolella useilla eri nimillä, kuten Soundabout, Stowaway ja Freestyle. Nimi "Walkman" oli käytössä Japanissa, jossa laitteesta tuli hyvin suosittu, ja laite levisi maailmalle Japanista turistien matkamuistona.


title: Walkman

text: Teknisesti korvalappusteroissa ei ollut mitään uutta, sillä Philips oli tuonnut pienen C-kasettinauhurin markkinoille jo vuonna 1963. Walkmanin menestyksen takana oli kyky ymmärtää markkinapotentiaali. Sonyn perustajat Masaru Ibuka (1908–1997) ja Akio Morita (1921–1991) olivat havainneet, että maailmassa oli paljon teini-ikäisiä, jotka halusivat kuunnella lempimusiikkiaan muulla kuin olohuoneessa. Sonyllä oli 1970-luvulla tuote nimeltä TCM-600 Pressman, joka oli lehtimiehille tarkoitettu pienikokoinen kannettava nauhuri haastattelujen tekemiseen. Nauhuriosaston johtajan Kozo Ohsonen (s. 1933) johdolla tästä mallista kehitettiin edullinen versio riisumalla siitä suuri osa sen toiminnoista. Walkmanin osia ei siis ollut alkujaan suunniteltu musiikkia varten, mutta silti laitteen äänenlaatua pidettiin hyvänä. Walkmanilla ei voinut äänittää, vaan ainoastaan kuunnella C-kasetteja.


title: MAGIX Movie Edit Pro

text:
MAGIX Movie Edit Pro on MAGIX:in kehittämä videonmuokkausohjelma, joka on tarkoitettu ammattilaiskäyttöön. Ohjelman ensimmäinen versio julkaistiin vuonna 2001.
Saatavilla ovat versiot Movie Edit Pro, Movie Edit Plus ja Movie Edit Premium.


title: Karim Benyamina

text: Karim Benyamina (, s. 18. joulukuuta 1981 Dresden, DDR) on saksalais-algerialainen jalkapalloilija. Hyökkääjänä pelaava Benyamina edustaa Regionalliga Nordostissa pelaavaa FC Viktoriaa.


title: Karim Benyamina

text: Benyamina pelasi juniorivuosina MSV Normanniassa ja FC Lübarsissa. Sittemmin hän siirtyi pelaamaan Oberliga Nordost tasolle kaudella 2000–2001, jolloin hän edusti yhden kauden Berlin AK:ta. Kauden jälkeen Benyamina siirtyi paikalliskilpailijaan Reinickendorfer Füchseen. Kolme kautta kestänyt ura Füchsessä tuotti 34 maalia 92 ottelussa ja hän siirtyi kaudella 2004–2005 Berliinin lähistöllä sijainneeseen SV Babelsbergin riveihin. Kausi uudessa seurassa osoittautui menestyksekkääksi Benyaminan onnistuttua maalinteossa 18 kertaa 33 ottelussa.


title: Karim Benyamina

text: Tämä herätti myös kiinnostusta Union Berlinissä, joka osti hänet joukkueeseensa vuonna 2005. Benyaminan 15 maalin avulla joukkue onnistui nousemaan Oberliga Nordost tasolta Regionalliga Nordiin, jossa joukkue pelasi seuraavat kaksi kautta. Benyamina jatkoi maalien tekemistä, mutta ei aivan yhtä tehokkaasti. Kaudeksi 2008–2009 Union Berlin onnistui kuitenkin nousemaan 3. Liga tasolle, jossa Benyamina sijoittui maalitilaston neljänneksi 16 maalilla. Joukkue voitti samalla ensimmäisen 3. liga tason mestaruuden ja nousi takaisin 2. Bundesliigaan, jossa Union Berlin pelasi edellisen kerran kaudella 2003–2004. Avauskaudellaan 2. Bundesliigassa Benyamina pelasi 28 ottelua, joissa hän teki kuusi maalia. Ensimmäinen maali syntyi jo avausottelussa Rot-Weiß Oberhausenia vastaan 7. elokuuta 2009. Neljä kierrosta myöhemmin hän onnistui tekemään kaksi maalia kotiottelussa Paderbornia vastaan, jossa ottelu päättyi 5–4 voittoon. Kaudella 2010–2011 Benyamina ilmoitti tammikuussa 2011 ettei aio jatkaa Union Berlinissä vaan jättää seuran kauden päätyttyä. Hän onnistui viimeisellä kaudellaan tekemään seitsemän maalia 30 ottelussa. Benyamina onnistui kauden aikana edellisen kauden tapaan tekemään kauden avausottelussa maalin. Lisäksi hän teki joukkueensa molemmat maalit kotiottelussa Rot-Weiß Oberhausenia vastaan, joka päättyi 2–1 voittoon. Ottelun jälkeen Benyamina ei onnistunut tekemään maaliakaan 16 otteluun, kunnes onnistui kuudennen kerran kotiottelussa Ingolstadtia vastaan.


title: Karim Benyamina

text: 27. toukokuuta 2011 Benyamina allekirjoitti kahden vuoden sopimuksen 2. Bundesliigassa pelaavan FSV Frankfurtin kanssa. Hän pelasi avausottelunsa Frankfurtin paidassa 15. heinäkuuta 2011 entistä seuraansa Union Berliniä vastaan. Benyamina teki myös ottelussa avausmaalinsa Frankfurtin paidassa, joka oli 1–1 tasoitusmaali. Seuraavan kerran hän onnistui maalinteossa 27. elokuuta 2011 vierasottelussa Karlsruhea vastaan. Benyamina teki ottelussa kaksi maalia, kun Frankfurt voitti ottelun 0–4. Maali jäi myös hänen viimeiseksi, sillä edes Saksan cupissa Benyamina ei tehnyt heinäkuun jälkeen maaliakaan. Myöhemmin elokuun lopulla hän menetti avauspaikkansa joukkueen kokoonpanossa. Benyamina pelasi lopulta yhteensä 23 ottelua ja teki niissä viisi maalia, joista kolme syntyi 2. Bundesliigassa.


title: Karim Benyamina

text: Kesäkuussa 2012 Benyamina teki kahden vuoden sopimuksen sarjatasoa alemmaksi (3. Liga) pudonneen Karlsruher SC:n kanssa. Benyamina pelasi kauden aikana 13 ottelua, eikä tehnyt maaliakaan kauden aikana. Hän jätti seuran joulukuussa 2013.


title: Karim Benyamina

text: Tammikuussa 2014 Benyamina siirtyi Algerian pääsarjassa pelaavaan MC El Eulmaan puolentoista vuoden sopimuksella. Hän pelasi avausottelunsa 16. tammikuuta 2014.


title: Karim Benyamina

text: 30. lokakuuta 2010 Benyamina sai ensimmäisen maajoukkuekutsun Algerian maajoukkueeseen harjoitusotteluun Luxemburgia vastaan. Benyamina pääsi ottelussa avaukseen Rafik Djebbourin loukkaantumisen myötä. Hän pelasi ottelussa 80 minuuttia.


title: Karim Benyamina

text: Benyamina syntyi Dresdenissä vuonna 1981 algerialaiselle isälle ja saksalaiselle äidille. Hänen nuorempi veljensä Soufian pelaa jalkapalloa Saksan 3. Liga tasolla Stuttgartin kakkosjoukkueessa.


title: Karim Benyamina

text: Benyamina puhuu saksan lisäksi arabiaa ja englantia.


title: Glyn Hodges

text: Glyn Hodges (s. 30. huhtikuuta 1963 Streatham, Englanti, Iso-Britannia) on walesilainen entinen jalkapalloilija ja jalkapallovalmentaja. Hänen pelipaikkansa oli keskikenttä.


title: Glyn Hodges

text: Hodgesin kasvattajaseura on Wimbledon FC, jonka riveissä hän myös aloitti ammattilaisuransa. Hodges pelasi vuosina 1981–1987 yli 200 ottelua Wimbledonin riveissä, kunnes siirtyi Newcastle Unitediin. Hodges pelasi useita kausia myös Watfordissa sekä Sheffield Unitedissa. Lyhyempiä aikoja hän vietti muun muassa Crystal Palacessa, Derby Countyssa, Hull Cityssä, sekä Nottingham Forestissa.


title: Glyn Hodges

text: Kesän 1981 Hodges pelasi Wimbledonin yhteistyöjoukkue Kuopion Pallotovereiden riveissä SM-sarjaa. Otteluita Suomessa kertyi yhteensä 12, joissa hän teki kuusi maalia. Koparit voitti tuona kautena hopeaa.


title: Glyn Hodges

text: A-maajoukkueessa Hodges edusti Walesia vuosina 1984–1996 18 kertaa ja teki niissä kaksi maalia.


title: Valkokulmatikkanen

text: Valkokulmatikkanen ("Sasia ochracea") on eteläaasialainen tikka. Sen esiintymisalue käsittää Pohjois-Intian, Nepalin, Myanmarin eteläosan, Thaimaan, Vietnamin ja eteläisimmän Kiinan. Lajista tunnetaan kolme alalajia. Brian Houghton Hodgson kuvaili lajin holotyypin Nepalista vuonna 1836.


title: Terrorin kasvot

text: Terrorin kasvot ("The Fourth Angel") on brittiläis-kanadalainen jännityselokuva vuodelta 2001. Elokuva on John Irvinin ohjaama.


title: Terrorin kasvot

text: Jack on perheineen matkalla lomalle, kun terroristit kaappaavat lentokoneen. Jackin vaimo ja tytär kuolevat terroristien ja pelastajien välisessä tulitaistelussa. Miehestä tulee koston enkeli, kun kaapparit vapautetaan poliittisista syistä. Suru muuttuu verenhimoiseksi raivoksi. Juonen paljastukset päättyvät.Elokuva piti julkaista USA:ssa vuonna 2001 mutta sitä lykättiin koska maassa tapahtui terroristi-isku WTC:n torneihin. Elokuva julkaistiin vuonna 2003.


title: Amazonianraitatikkanen

text: Amazonianraitatikkanen ("Picumnus aurifrons") on eteläamerikkalainen tikka. Sen esiintymisalue käsittää Amazonin aluetta Perun itäosista Brasiliaan. Lajista tunnetaan seitsemän alalajia. August von Pelzeln kuvaili lajin holotyypin Engenho do Gamasta, keskisen Brasilian länsiosasta vuonna 1870.


title: Lefortovon tunneli

text: Lefortovon tunneli () on yksisuuntainen tietunneli Lefortovon kaupunginosassa Moskovassa. Se avattiin vuonna 2003 osaksi Moskovan keskimmäistä kehätietä "kehä kolmosta". Tunnelin pituus on 2,2 km ja se lukeutuu Euroopan pisimpiin kaupunkitunneleihin. Tunneli kulkee osittain 60 metrin syvyydessä ja alittaa Jauza-joen sekä Lefortovon puiston. Jauza-joen vettä saattaa päästä paikoin valumaan tielle. Lämpötila tunnelissa voi pudota todella alhaiseksi, jonka seurauksena tielle valunut vesi jäätyy ja on aiheuttanut useita onnettomuuksia. Tunneli on saanut onnettomuuksien takia nimityksen "Kuoleman tunneli".


title: Eteläiset Shetlandsaaret

text: Eteläiset Shetlandsaaret on 120 kilometriä Antarktiksen niemimaasta pohjoiseen ja noin 940 kilometriä Falklandsaarista etelään sijaitseva saariryhmä. Eteläiset Shetlandsaaret koostuvat yhdestätoista pääsaaresta, sekä useista pienemmistä saarista. Saariryhmän pinta-ala on yhteensä 3 687 neliökilometriä ja ne kuuluvat niin Ison-Britannian, Chilen kuin Argentiinan aluevaatimuksiin. Saarilla sijaitsee useita tutkimusasemia, joista suurin osa Kuningas Yrjön saarella, joka on saariryhmän suurin saari.


title: Eteläiset Shetlandsaaret

text: Saaria ympäröivä meri on jäässä huhtikuun alusta joulukuuhun ja kuukausittainen keskilämpötila pysyy huhtikuun ja joulukuun välillä alle nollan. Saaret pysyvät arviolta 80-90% jään peitossa läpi kesän, vaikka jään sulaminen onkin viime vuosina lisääntynyt.


title: Sir Tom Jones lähikuvassa

text: Sir Tom Jones lähikuvassa on Tom Jonesista kertova kirja. Se kattaa hänen uransa vuoteen 2006 asti, jolloin hänet aateloitiin ritariksi. Kirja perustuu Tom Jonesin, hänen perheensä ja ystävien haastatteluihin.


title: Fernie

text: Fernie voi tarkoittaa muun muassa seuraavia:


title: Lapin Kulta (panimo)

text: Lapin Kulta oli 22. marraskuuta 1873 Tornionjoen rannalle Tornion kaupungin alueelle Suensaareen perustettu olutpanimo. Panimon toiminta lopetettiin 31. elokuuta 2010. Panimo avattiin uudelleen syyskuussa 2016 Tornion Panimo Oy:n nimellä. Avaamisen mahdollisti 1.1 m€ joukkorahoituskampanja. Ensimmäiset Torniossa valmistetut oluet ovat saatavilla marraskuussa 2016. Panimon kapasiteetti kasvaa keväällä 2017 yli 2.3 miljoonaan litraan.


title: Lapin Kulta (panimo)

text: Joukko torniolaisia kauppiaita ja liikemiehiä perusti 1873 Torneå Bryggeri Aktiebolagetin. Kolme vuotta synnyinsanojen lausumisesta ilmestyivät ensimmäiset olut- ja portteripullot. Panimon omistaja ja nimi vaihtuivat taajaan, ensimmäisen kerran jo vuonna 1880, jolloin siitä tuli "Tornion Portteri- ja Oluttehdas". Johtajaksi tuli tällöin G. A. Nordberg. Toiminta laajeni niin, että Ouluun tehtiin oma pullottamo ja vuonna 1894 tehtaan valmistusohjelmaan tulivat virvoitusjuomat.


title: Lapin Kulta (panimo)

text: Vuonna 1899 panimon toimitusjohtaja sai työtoverikseen 23-vuotiaan Weikko Gellinin. Hänen ansiostaan panimo saatiin vakaaseen kasvuun. Taloutta kohennettiin myös oluen ja virvoitusjuomien hintoja nostamalla, luottokauppaa vähennettiin ja Oulun yksikkö lakkautettiin. Gellin kohosi nopeasti panimon isännöitsijäksi ja vuonna 1910 sen toimitusjohtajaksi. Kieltolain kumoamisen jälkeen vuonna 1933 yhtiö osti Autin höyrypanimon Rovaniemeltä, joka tuhoutui kuitenkin Lapin sodassa lokakuussa 1944. Rovanimen yksikkö oli nimeltään "Lapin Olut Oy".


title: Lapin Kulta (panimo)

text: Weikko Gellinin jälkeen vuonna 1946 yhtiön toimitusjohtajaksi nousi varatuomari Frederik Stormbom. Hän keskittyi yhdessä vaimonsa Irma Stormbomin kanssa panimon tuotannon laajentamiseen ja nykyaikaistamiseen. Irma Stormbom oli Weikko Gellinin tyttärenä tehnyt pienestä pitäen töitä panimossa. Häntä oli koulutettu myös Saksassa. Kun sota oli ohi, yhtiössä harkittiin oluen valmistuksen siirtämistä Rovaniemelle. Se kuitenkin kariutui siihen, että Rovaniemen uusi asemakaava ei sallinnut tehdastontin laajennusta. Tehdas rakennettiin Rovaniemellä entiselle tontille uudelleen. Yrityksellä oli sodan jälkeen myös Kemissä "Kemin Virvoke Oy", joka valmisti virvoitusjuomien lisäksi jäätelöä.


title: Lapin Kulta (panimo)

text: Tornion tehtaalla uudistukset seurasivat toinen toistaan. Panimon nimikin muutettiin "Tornion Olut Oy:ksi" vuonna 1958. Oluen valmistus keskitettiin Tornioon; Rovaniemellä oli virvoitusjuomien valmistusta. Pullotuskapasiteettia nostettiin kaiken aikaa. Vuoden 1960 laajennukset toivat ajanmukaiset varastointi- ja pullotushallit. 1960-luvun alussa yhtiö möi virvoitusjuomia noin kuusi miljoonaa litraa, mikä nosti yhtiön maan panimoiden vertailussa viidennelle sijalle. Työntekijöitä oli tällöin noin sata.


title: Lapin Kulta (panimo)

text: Uusi tuote Lapin Kulta -olut ja sen tunturipurojen raikas imago luotiin 1960-luvun alussa. Panimossa uuden oluen nimen ideointi annettiin mainosmies Eugen Ulveksen tehtäväksi. Alussa nimellä ei ollut vaikutusta oluen menekkiin. Sitä tosin myytiin vain Lapissa. Vuosi 1963 oli käännekohta. Tuolloin toimitusjohtaja Irma Stormbom lähetti Lapin Kulta A-oluen Brysselin kansainväliseen olutkilpailuun. Olut saavutti siellä kultamitalin, mikä päätettiin hyödyntää heti. Kultamitalin kuva painettiin etikettiin ja Lapin Kullasta tuli Export Lapin Kulta. Yhtiön tuotanto oli vuonna 1963 noin 1,2 miljoonaa litraa.


title: Lapin Kulta (panimo)

text:
Ensimmäinen iskulause kuului: ""Lapin vedellä askeleen edellä"". Ensimmäiset mainokset ilmestyivät vuonna 1963 Helsingin Sanomiin: ""Tunturipurojen raikkautta - Vantaan varsille"". Ilmoituksesta jouduttiin poistamaan kaksi viimeistä sanaa etelässä nousseen hälyn vuoksi. Myynnin vauhdittamiseksi lähetettiin suoramainontana Lappi-aiheinen postikortti kaikille Helsingissä asuville, jotka olivat käyneet Lapissa vuoden 1964 kesällä tai syksyllä. Postikortissa kerrottiin, että Lapin Kultaa sai Helsingistä, Helsingin maalaiskunnasta ja Espoosta. Vajaassa kahdessa kuukaudessa Lapin Kulta nousi neljänneksi olutmerkiksi Helsingissä.
Seuraavana vuonna eli 1965 Lapin Kulta Oy käynnisti viennin Ruotsiin.


title: Lapin Kulta (panimo)

text: Yhtiö jatkoi laajentumistaan 1960-luvulla. Tuotantolaitosten neljäs laajennusvaihe oli harjakorkeudessa kesällä 1968. Vuoden 1969 keskiolutlaki paransi yhtiön tulosta yhä enemmän. Tuotanto nousi nopeasti lähes kaksinkertaiseksi yltäen 1969 jo kahdeksaan miljoonaan litraan. Tornion panimo työllisti tuossa vaiheessa 140 henkeä. Vuonna 1968 aloitettiin yhteistyö Hartwall Oy:n kanssa. Tällöin Torniossa alettiin valmistaa lisenssillä Jaffa-virvoitusjuomia.


title: Lapin Kulta (panimo)

text: Vuonna 1969 panimosta tehtiin Lapin Kulta Oy. Ennen tätä muutosta yritys joutui ostamaan vuonna 1924 perustetun ja valtion omistukseen joutuneen Lapin Kulta -nimisen kullankaivuyrityksen. Yhtiöjärjestyksissä lukikin pitkään, että yhtiön toimialaan kuuluvat juomien valmistus ja kaivannaisteollisuus. Samana vuonna rovaniemeläinen Lapin Olut Oy fuusioitiin yhtiöön. Yhtiön tuotanto oli tässä vaiheessa 10 miljoonaa litraa.


title: Lapin Kulta (panimo)

text:
Pari vuotta sen jälkeen vuonna 1970 yhtiön pitkäaikainen toimitusjohtaja Irma Stormbom jäi eläkkeelle siirtyen johtokunnan puheenjohtajaksi. Samalla lähes 60 vuotta Gellinin-Stormbomin suvun hallussa ollut toimitusjohtajuus siirtyi Leo "Kixi" Laaksoselle.
Vuonna 1974 Irma Stormbom sai teollisuusneuvoksen arvon ensimmäisenä naisena Lapin läänissä.


title: Lapin Kulta (panimo)

text: Yhtiö vietti vuonna 1973 satavuotisjuhlia, joihin kunniavieraana osallistui mm. presidentti Urho Kekkonen. Hänelle tarjottiin silloin yhtiön juhlaolutta, jota maisteltuaan presidentti totesi kutsuvieraita huvittaen ""hyvästi selvä päivä"". Tässä vaiheessa yhtiön tuotanto oli 20 miljoonaa litraa - kaksi kolmannesta olutta ja loput virvoitusjuomia. Olutta markkinoitiin tällöin koko Suomeen, mutta virvoitusjuomia Lapin ja Oulun lääneissä. Lapin Kulta -oluen rinnalle luotiin uusi olutmerkki ""Julma Ölkky"", joka vedettiin kuitenkin muutaman vuoden jälkeen markkinoilta. Sen jälkeen yritys keskittyi pelkästään päämerkkiin eli Lapin Kultaan. Työntekijöiden määrä oli tällöin sesongista riippuen 250-350.


title: Lapin Kulta (panimo)

text: Yhtiön tuotannon kasvu oli koko 1970-luvun voimakasta. Myynti kasvoi 12-13 prosentin vuosivauhtia, kun yleensä panimoalan myynti kasvoi 2-3 prosenttia. Uuden keittämön rakentaminen panimoon oli merkittävä investointi.


title: Lapin Kulta (panimo)

text: Lapin Kulta onnistui ajoittamaan laajennus- ja uudistushankkeensa kasvun mukaan ja toimimaan korkealla käyttöasteella. Yhteistyö Hartwall Oy:n kanssa auttoi myynnin levityksessä koko maahan. Ulkopuoliset yllättyivätkin, kun keväällä 1980 uutisoitiin näyttävästi pitkäaikaisten omistajien luopumisesta Lapin Kulta -panimon omistajina. Stormbom-suku teollisuusneuvos Irma Stormbomin johdolla luopui panimoyrityksen omistuksesta. Lapin Kulta säilyi kaupassa itsenäisenä yhtiönä. Yhtiön henkilökunta siirtyi uuden omistajan palvelukseen vanhoina työntekijöinä. Tässä vaiheessa Lapin Kulta -panimo valmisti olutta 32 miljoonaa litraa. Lapin Kullan markkinaosuus Suomen olutmarkkinoilla oli tällöin noin 10 prosenttia ja virvoitusjuomien noin kaksi prosenttia.


title: Lapin Kulta (panimo)

text: Keväällä 1981 Tornion panimo siirtyi osaksi Hartwallia, ja sen nimi muutettiin Oy Hartwall Lapin Kulta Oy:ksi. Lapin Kulta jäi markkinointiyhtiöksi. Lapin Kulta -oluen menekki kasvoi edelleen niin, että markkinaosuus Suomen olutmarkkinoista kasvoi 1980-luvun lopulla lähes 30 prosenttiin. Vuosituotanto 1990-luvun alussa oli lähes 150 miljoonaa litraa eli lähes kymmenkertainen 1970-luvun alun tuotantolukuihin verrattuna. Virvoitusjuomien osuus tuotannossta putosi kaiken aikaa. Panimon johtajana 1980-luvulla toimi pitkän linjan panimomies, jo 1960-luvulla yrityksen palvelukseen tullut panimomestari Leo Andelin.


title: Lapin Kulta (panimo)

text: Merkittävä muutos Lapin Kulta -tuotteessa oli sen muuttuminen entistä enemmän vientituotteeksi. Vienti Ruotsiin käynnistyi 1986. Seuraavalla vuosikymmenellä kohteena oli Englanti. Sen jälkeen vientikohteita olivat Tanska, Japani ja Baltian maat. Lapin Kullan myynti kasvoi edelleen huimasti eli yli 20 prosenttia vuosittain. Laajennuksia tuotantolaitokseen tehtiin kaiken aikaa. Tällöin uusittiin muun muassa pullottamo. Työntekijämäärä pysyi kuitenkin samana eli 200-300 henkeä johtuen kasvaneesta automaatiosta.


title: Lapin Kulta (panimo)

text: Vuonna 1994 Lapin Kulta toi markkinoille uuden tuotteen, light-oluen, jonka sanottiin olevan ""suurin uutinen sitten keskioluen"". Vuosi 1998 oli Lapin Kullan historiassa erikoinen - Lapin Kullan menekki laski ensi kerran yrityksen historiassa. Markkinaosuus säilyi kuitenkin Suomen olutmarkkinoista 34 prosentissa. Tornion panimon johtoon tuli tässä vaiheessa Lauri Multanen.


title: Lapin Kulta (panimo)

text: Vuoden 2002 alussa brittiläinen suurpanimno Scottish & Newcastle hankki Hartwallin omistukseensa. Yrityksen johdosta kuitenkin vakuutettiin, että tuotanto Torniossa jatkuisi, koska ei olisi mitään päällekkäisyyksiä. Tuotantokapasiteetti oli noin 100 miljoonaa litraa vuodessa. Siitä meni noin viidennes vientiin. Merkkinä panimon kehityksestä vielä siinä vaiheessa voi pitää vuoden 2003 aikana tehtyjä investointeja valmistusprosessiin. Muutosta huonompiin aikoihin ennakoi vuonna 2005 tehdyt henkilöstövähennykset. Silloin työntekijämäärä väheni 50:llä, kun osa pullotuksesta siirrettiin Lahteen.


title: Lapin Kulta (panimo)

text: Hartwallin suomalaiset panimot siirtyivät vuonna 2008 hollantilaisen Heinekenin omistukseen. Kiristyneen kilpailun vuoksi uusi omistaja katsoi tarpeelliseksi keskittää oluttuotantoa Suomessa. Sen seurauksena 8. lokakuuta 2009 uusi omistaja ilmoitti oluenvalmistuksen loppumisesta Torniosta, ja Lapin Kulta -oluen valmistuksen siirtämisestä yrityksen Lahden tuotantoyksikköön. Perusteina tuotannon lakkautukselle kerrottiin kiristynyt kilpailu ja lisääntynyt tuonti. Viime vaiheessa tuotantoyksikössä oli vajaa 100 työntekijää.


title: Lapin Kulta (panimo)

text: Oluen tuotanto Torniossa loppui elokuun alussa 2010, ja tehdaslaitos suljettiin elokuun lopussa 2010. Sulkemishetkellä olutta oli tuotettu Torniossa Lapin Kullan panimossa vuodesta 1873 alkaen eli kaikkiaan 137 vuotta.


title: Office of the Director of National Intelligence

text: Office Director of National Intelligence eli ODNI on osa Yhdysvaltain tiedustelupalvelua. ODNI perustettiin vuoden 2004 lopussa Yhdysvaltain presidentin alaisuuteen.


text: "Director of National Intelligence" johtaa 15 Yhdysvaltain vakoiluorganisaatiota


title: Forester

text: Forester tarkoittaa muun muassa seuraavia:


title: Forrester

text: Forrester tarkoittaa muun muassa seuraavia:


title: Formidable

text: Formidable voi tarkoittaa seuraavia asioita:


title: Tolvajärvi (kylä)

text: Tolvajärvi () on Loimolan maalaiskuntaan kuuluva kylä Karjalan tasavallan Suojärven piirissä Venäjällä. Kylä sijaitsee Tolvajärveen laskevan Kotijärven länsipuolella noin 35 kilometriä Loimolan keskuskylästä pohjoiseen. Tolvajärvi sijaitsee Suomen Neuvostoliitolle luovuttamalla alueella ja se oli Suomelle kuuluessaan osa Korpiselän kuntaa.


title: Tolvajärvi (kylä)

text: Suomelle kuuluessaan Tolvajärvi sijaitsi Korpiselän kunnan keskiosassa noin 25 kilometriä kirkonkylästä itään. Tolvajärven naapurikyliä olivat lännessä Kokkari ja Kilpijärvi, pohjoisessa Haukivaara ja etelässä Lehmivaara. Korpiselän kirkonkylästä Suojärvelle johtanut maantie kulki kylän kautta, josta siitä erkani maantie etelään Suistamolle ja kylätie pohjoiseen Haukivaaraan.


title: Tolvajärvi (kylä)

text: Tolvajärven kansakoulu perustettiin vuonna 1903 ja se toimi aluksi vuokratiloissa, kunnes oma koulurakennus valmistui vuonna 1905 Enso-Gutzeit Oy:n lahjoittamalle tontille. Alakoulu aloitti toimintansa vuonna 1934, jonka vuoksi koulurakennusta laajennettiin ja remontoitiin 1930-luvulla. Korjaus- ja rakennustyöt ehtivät valmistua 1939 vain pari kuukautta ennen talvisotaa. Koulurakennus säilyi ehjänä talvisodasta ja jatkosodan takaisinvaltauksesta 1941, tosin pahoin vaurioituneena. Koulurakennus korjattiin ja se valmistui marraskuussa 1942.


title: Tolvajärvi (kylä)

text: Tolvajärvellä sijaitsi kaksi Korpiselän ortodoksisen seurakunnan tsasounista, joista tosin vain toinen palveli seurakuntalaisia talvisotaan asti. Tolvajärven vanhempi Neitsyt Marian syntymän muistolle pyhitetty tsasouna oli rakennettu viimeistään 1750-luvulla ja purettiin 1910-luvulla. Uudempi Profeetta Elian muistolle pyhitetty Tolvajärven tsasouna rakennettiin hirrestä 1860-luvulla. Sitä korjattiin 1930-luvulla ja se tuhoutui talvisodassa. Tolvajärvellä sijaitsi myös kaksi ortodoksista hautausmaata.


title: Tolvajärvi (kylä)

text: Tolvajärven maamiesseura perustettiin vuonna 1927. Seura omisti tanssilavan ja oma seurantalo valmistui vuoden 1939 lokakuussa. Tolvajärvellä oli Korpiselän Lotta-Svärd paikallisosaston kyläosasto.


title: Tolvajärvi (kylä)

text: Ensimmäinen kirjallinen maininta Tolvajärvestä on vuodelta 1500 olevasta Novgorodin Vatjan viidenneksen verokirjassa, jolloin Tolvajärven kylässä mainitaan olleen seitsemän taloa. Kylä pieneni 1500-luvulla siten, että 1580-luvulla Ruotsin miehitysvallan aikaisessa verokirjassa Sortavalan pogostan Suojärven kappeliin kuuluvassa kylässä mainitaan vain kaksi taloa.


title: Tolvajärvi (kylä)

text: Stolbovan rauhassa vuonna 1617 Tolvajärvi siirtyi Käkisalmen läänin mukana Ruotsille, jonka harjoittama verotus ja luterilaistaminen aiheuttivat Käkisalmen läänin alueelta pakolaisvirran Venäjän puolelle, asuttamaan siellä sodan aikana autioituneita kyliä. Tolvajärven kylästä tähän pakolaisjoukkoon mainitaan liittyneen 26 asukasta. Muuttoliike laski kylän talolukua, sillä kun se vuonna 1631 oli kahdeksan, oli se vuoteen 1651 mennessä vähentynyt kahdella. Vuonna 1657 alkoi Ruptuurisota, jossa Venäjä yritti vallata Käkisalmen läänin takaisin, mutta epäonnistui ja lisää asukkaita pakeni Venäjälle. Kylän taloluku laski entisestään ja kun kylä suuren Pohjan sodan jälkeisessä Uudenkaupungin rauhassa siirtyi Venäjälle, oli siellä rauhanteon jälkeisenä vuonna 1722 enää yksi talo.


title: Tolvajärvi (kylä)

text: Vuonna 1764 kylässä mainitaa olleen kaksi kantataloa, mutta uudisasutusten myötä viljelmäluku oli kuitenkin seitsemän. Venäjän vallan aikana korpiselkäläisistäkin tuli lahjoitusmaatalonpoikia, kun koko laaja Suojärvi, johon Korpiselän aluekin kuului lahjoitettiin venäläiselle aatelissuvulle. Vuonna 1812 Vanha-Suomi ja Korpiselkä sen mukana liitettiin Suomen suuriruhtinaskuntaan. Suomen valtio lunasti Korpiselän lahjoitusmaat vuonna 1880, jonka jälkeen lahjoitusmaatalonpojista tuli kruunun vuokralaisia lampuoteja, kunnes he saivat tilat omikseen.


title: Tolvajärvi (kylä)

text: Talvisodassa Suomi pysäytti Neuvostoliiton etenemisen Tolvajärvelle joulukuussa 1939, jonka jälkeisessä vastahyökkäyksessä neuvostojoukot työnnettiin takaisin itään Ägläjärven itäpuolelle. Nämä tapahtumat tunnetaan nimellä Tolvajärven–Ägläjärven taistelu. Moskovan rauhassa 1940 Tolvajärvi kuului kuitenkin luovutettaviin alueisiin, eivätkä sodan alussa läntisempään Suomeen evakuoidut tolvajärveläiset päässeet palaamaan koteihinsa. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Tampereen Ilveksen SM-liigakausi 2010–2011

text: SM-liigakausi 2010–2011 oli Tampereen Ilveksen 36. SM-liigakausi. Ilves pelasi runkosarjassa 60 ottelua. Runkosarja alkoi 16. syyskuuta kotiottelulla Tapparaa vastaan Tampereella Hakametsän jäähallissa. Ilves sijoittui runkosarjan sarjataulukossa kymmenenneksi, ja eteni Villi kortti -kierrokselta puolivälieriin. JYP päätti Ilveksen kauden voittamalla sen puolivälierissä otteluvoitoin 4–0.


text:
"Taulukko on päivitetty 18. huhtikuuta."
Ilveksen kokoonpano kauden 2010-2011 lopussa.


title: Paul Lazarus

text: Paul Lazarus (s. 4. syyskuuta 1962 Stepney, Englanti, Iso-Britannia) on entinen englantilainen jalkapalloilija. Hänen pelipaikkansa oli hyökkääjä.


title: Paul Lazarus

text: Charltonin junioreissa pelannut Lazarus debytoi seuran edustusjoukkueessa kaudella 1980–81. Hän ei kuitenkaan onnistunut vakiinnuttamaan paikkaansa joukkueessa ja siirtyi seuraavaksi kaudeksi Wimbledoniin. Wimbledonissa hän pelasi 18 peliä ja teki niissä kuusi maalia.


title: Paul Lazarus

text: Charltonissa pelatun kauden jälkeisen kesän 1981 Lazarus oli pelannut Suomessa Kuopion Elossa ja nostanut seuran maan pääsarjaan. Samalla Lazarus oli sopinut seurajohdon kanssa, että hän palaisi joukkueeseen myös seuraavaksi kesäksi. Lazaruksen uusi seura Wimbledon sopi kuitenkin toisen kuopiolaisen seuran Kuopion Pallotovereiden kanssa yhteistyösopimuksen ja näin siirto Eloon ei ollut enää mahdollinen. Lazarus pelasikin kauden 1982 KPT:ssa. Kausi oli menestys. Koparit kamppaili loppuun asti mitalista ja Lazarus oli koko sarjan toiseksi paras maalintekijä.


title: Paul Lazarus

text: Kausi 1983 meni Lazarukselta vielä KPT:ssa, jossa hän pelasi yhteensä 49 pääsarjaottelua ja teki 24 maalia. Sieltä hän siirtyi FinnPaan, jossa pelasi kaudet 1984–85 ja 1987–88. Kaudet 1990–91 Lazarus pelasi HIFK:ssä ja kaudet 1993–97 Gnistanissa. Vielä kaudella 2000 Lazarus pelasi muutaman ottelun Kontulan Urheilijoissa.


title: Tina!: 50th Anniversary Tour

text: 50th anniversary Tour oli Tina Turnerin ensimmäinen konserttikiertue kahdeksaan vuoteen. Kiertue tapahtui vuosina 2008–2009.


title: Tina!: 50th Anniversary Tour

text: Turnerin Pohjois-Amerikan-kiertue oli suuri menestys: jokainen konsertti myytiin loppuun ja kiertue tuotti 47,7 miljoonaa dollaria. Euroopan-kiertueesta tuli toiseksi suurin Euroopassa pidetty, ja 52 esitystä tuottivat yhteensä yli 83,5 miljoonaa dollaria. Kaikkiaan kiertue tuotti maailmanlaajuisesti yli 130 miljoonaa dollaria.


title: Tina!: 50th Anniversary Tour

text: Lavastuksen suunnittelivat Mark Fischer ja Baz Halpin.


title: Good Times Bad Times

text: Good Times Bad Times on englantilaisen hard rock -yhtye Led Zeppelinin kappale vuodelta 1969. Se julkaistiin yhtyeen esikoisalbumilla ja singlenä. Singlen b-puolena oli toinen yhtyeen klassikkokappale ”Communication Breakdown”. Singlestä on myös olemassa muutamia erilaisia versioita, joiden b-puolina ovat olleet muun muassa ”Black Mountain Side” ja ”Dazed and Confused”.


title: Black Mountain Side

text: Black Mountain Side on englantilaisen hard rock -yhtye Led Zeppelinin instrumentaalikappale vuodelta 1969. Se julkaistiin yhtyeen esikoisalbumilla.


title: Black Mountain Side

text: Kappale poikkeaa monella tapaa Led Zeppelinin tyypillisestä kappaleesta. Ainoa yhtyeen jäsen, joka soittaa kappaleessa, on kitaristi Jimmy Page. Hän myös sävelsi itse koko kappaleen. Kappaleessa kuullaankin vain kahta soitinta, kitaraa ja tablaa. Tablaa kappaleessa soittaa Viram Jasani.


title: Black Mountain Side

text: Kitara on kappaleessa viritetty konserttivire E A D G H E :n sijasta D A D G A D - vireeseen, joka on tullut tunnetuksi folk-musiikissa.


title: Carlton Fairweather

text: Carlton Fairweather (s. 22. syyskuuta 1961, Camberwell, Englanti, Iso-Britannia) on englantilainen entinen jalkapalloilija. Fairweather oli laitapelaaja.


title: Carlton Fairweather

text: Fairweatherin ura alkoi 70- 80-lukujen taitteessa alasarjajoukkueissa. Hänen hyvät otteet kiinnittivät kuitenkin Wimbledonin huomion. Kaudeksi 1984-85 hän siirtyikin Wimbledoniin. Tätä siirtoa edeltävän kesän 1984 hän oli pelannut Suomessa Porin Pallo-Tovereissa. Seuraavan kesän hän pelasi Kopareissa joka oli Wimbledonin yhteistyöjoukkue. Kausi 1985 oli pettymys ja Koparit joutui lopulta karsimaan sarjapaikastaan. Fairweather pelasi 19 ottelua ja teki kaksi maalia.


title: Carlton Fairweather

text: Wimbledonissa Fairweather teki komean uran pelaten seurassa kaudet 1984–1992. Kauden 1985-86 päätteeksi Wimbledon nousi Englannin pääsarjaan. Ensimmäisellä pääsarjakaudella Fairweather teki komeat kahdeksan maalia. Myös seuraavat neljä kautta olivat Fairweatherille menestyksekkäitä Wimbledonissa. Noihin vuosiin mahtuu Wimbledonin unohtumaton Englannin cupin voitto kaudella 1987-88. Fairweather ei kuitenkaan pelannut finaalissa, jossa kaatui aikansa suurseura Liverpool FC. Liigaotteluita Wimbledonissa Fairweatherille kertyi yhteensä 138 ja maaleja 26.


title: Carlton Fairweather

text: 1990-luvulla Fairweather pelasi useissa eri seuroissa muun muassa Hongkongissa ja Yhdysvalloissa.


title: Avaruudessa ei ole tunteita

text: Avaruudessa ei ole tunteita ("I rymden finns inga känslor") on vuonna 2010 valmistunut ruotsalainen elokuva, jonka on ohjannut Andreas Öhman. Elokuva kertoo Simonista, jolla on Aspergerin syndrooma ja joka asuu yhdessä vanhemman veljensä Samin ja tämän tyttöystävän Fridan kanssa.


title: Avaruudessa ei ole tunteita

text: Pääosissa esiintyvät Bill Skarsgård ("Simon"), Martin Wallström ("Sam"), Sofie Hamilton ("Frida") ja Cecilia Forss ("Jennifer").


title: Avaruudessa ei ole tunteita

text: Elokuva on Ruotsin ehdokas vuoden 2010 parhaan vieraskielisen elokuvan Oscar-palkinnon saajaksi.


title: Phil Handford

text: Phil Handford (s. 18. heinäkuuta 1964 Chatham, Englanti, Britannia) on englantilainen entinen jalkapalloilija. Hän oli keskikenttäpelaaja.


title: Phil Handford

text: Handfordin ura alkoi Gillinghamissa kaudella 1982–1983. Kahden Gillinghamissa vietetyn kauden aikana hän pelasi 32 ottelua. Gillinghamista hän siirtyi kaudeksi 1984–1985 Wimbledoniin. Wimbledonissa vastuuta ei paljoa tullut ja otteluita kertyi vain seitsemän. Kauden jälkeen hän siirtyi kesäksi 1985 Suomeen ja Kopareihin, joka oli Wimbledonin yhteistyöjoukkue. Seurassa pelasi myös toinen englantilainen pelaaja Carlton Fairweather. Kausi oli kuitenkin pettymys ja Koparit oli pudota pääsarjasta. Handford pelasi 16 ottelua tekemättä maaliakaan.


title: Phil Handford

text: Tämän jälkeen Handford pelasi vielä Crewe Alexandrassa ja Maidstone Unitedissa.


title: Mark McCarrick

text: Mark McCarrick (s. 4. helmikuuta 1962, Liverpool, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustaja.


title: Mark McCarrick

text: McCarrickin ensimmäinen ammattilaisseura oli Birmingham City, johon hän siirtyi kaudeksi 1983-84. Pelejä Englannin pääsarjassa kertyi tuolla kaudella 15. Hän ei kuitenkaan vakuuttanut valmennusjohtoa ja matka jatkui kauden jälkeen alemmille tasoille. McCarrick pelasi muun muassa Lincoln Cityssä, Crewe Alexandrassa, Runcornissa, Tranmere Roversissa ja Altrinchamissa. Liigaotteluita Englannissa kertyi lähes 200, joista 125 Tranmeressa. Myös lähes kaikki ammattilaisuransa maalit(14) hän teki samassa seurassa.


title: Mark McCarrick

text: McCarrick pelasi myös Suomen pääsarjaa. Kausilla 1986 ja 1987 hän pelasi Kopareissa. Kaudet olivat pettymyksiä ja kauden 1987 jälkeen Koparit putosivatkin pääsarjasta. McCarrickille otteluita kertyi 14 ja maaleja yksi.


title: Lentopallon SM-liigakausi 1998–1999

text: Lentopallon miesten SM-liigassa kaudella 1998-1999 pelasi yhdeksän joukkuetta, joista nelinkertaisen sarjan jälkeen kahdeksan parasta jatkoi pudotuspeleihin. Suomen Lentopallo-otteluihin otettiin tilapäisesti käyttöön ns. jaksopelisysteemi, jossa yksi jakso koostui kahdesta pitkästä, 25 pisteeseen pelattavasta erästä, ja näiden mennessä tasan yhdestä 7 pisteeseen katkeavasta katkaisuerästä. Jokaisessa erässä tarvittiin kuitenkin kahden pisteen ero erävoiton saavuttamiseksi. Ottelu koostui kahdesta samanlaisesta jaksosta ja mikäli kumpikin joukkue voitti yhden jakson pelattiin ratkaiseva erä, joka katkesi 15 pisteeseen. Suomen sarjojen lisäksi menetelmä oli käytössä myös vuoden 1998 PM-kilpailuissa. Tällöin erävoitto irtosi 21 pisteellä. Tästä lähtien myös jokaisesta voitetusta pallosta sai pisteen koko ottelun aikana, kun aikaisemmin neljässä ensimmäisessä erässä joukkue oli saanut pisteitä vain voittaessaan pallon omasta aloituksestaan.


title: Lentopallon SM-liigakausi 1998–1999

text: Mestarit: Guntis Atars, Steve Delaney, Mikko Esko, Juha Kattelus, Henrik Kosonen, Janis Plavinskis, Janne Pulkkinen, Janne Räsänen, Ako Salur. Valmentaja: Reino Kosonen.


title: Lentopallon SM-liigakausi 1998–1999

text:
Isku-Volley putosi karsinnoissa, mutta palasi SM-liigaan villillä kortilla. Viesti
ja Peikot yhdistyivät Viesti-Trolleyksi. East Volley nousi SM-liigaan Supersarjan voittajana, Lentopalloseura Etta nousi myös SM-liigaan villillä kortilla.


title: Juha Jokinen (maalivahti)

text: Juha Jokinen (s. 1. toukokuuta 1987) on suomalainen salibandypelaaja. Maalivahtina pelaava Jokinen edustaa I-divisioonassa pelaavaa Hämeenlinnan Steelersiä.


title: Juha Jokinen (maalivahti)

text: Jokinen siirtyi kaudeksi 2008–2009 Salibandyliigaan Trackersin riveihin II-divisioonan Bandy Boys -88:sta.


title: Peter Cawley

text: Peter Cawley (s. 9. syyskuuta 1965, Walton-on-Thames, Englanti, Iso-Britannia) on englantilainen entinen jalkapalloilija. Hänen pelipaikkansa oli puolustus.


title: Peter Cawley

text: Cawley kierteli useissa englantilaisissa seuroissa 80- ja 90-luvuilla, kunnes löysi kodin Colchester Unitedista, jossa nousi seuralegendaksi. Colchesterissa hän pelasi 179 peliä ja teki kahdeksan maalia kausina 1992–1998.


title: Peter Cawley

text: Pelatessaan Wimbledonissa hän vietti kesän 1987 Wimbledonin yhteistyöseurassa Kopareissa. Tuo kausi oli Koparien viimeinen Suomen pääsarjassa. Cawley pelasi kahdeksan ottelua ja teki yhden maalin.


title: Muhammad Iqbal

text: Sir Muhammad Iqbal (علامہ محمد اقبال, "ʿAlāma Muḥammad Iqbāl"; 9. marraskuuta 1877 – 21. huhtikuuta 1938) oli runoilija, uskonnonfilosofi ja poliitikko. Iqbal kirjoitti teoksensa persian ja urdun kielillä.


title: Muhammad Iqbal

text: Iqbal syntyi brittiläisessä Intiassa Sialkotin kaupungissa, joka on nykyään Pakistanin alueella. Hänen isänsä oli kashmirilainen räätäli. Iqbal opiskeli vuosia Englannissa Trinity Collegessa Cambridgen yliopistossa sekä Münchenin ja Heidelbergin yliopistoissa.


title: Muhammad Iqbal

text: Iqbal tunnetaan filosofis-runollisista teoksistaan, "Asrar-e-Khudi"-teoksen kunniaksi hänet lyötiin ritariksi. Muita teoksia ovat muun muassa "Rumuz-e-Bekhudi" ja "Bang-e-Dara".


title: Super Castlevania IV

text: Super Castlevania IV (Japanissa "Akumajō Dracula") on Konamin kehittämä toimintaseikkailupeli Super Nintendo -konsolille. Se kuuluu Castlevania -pelisarjaan. Peli ilmestyi Japanissa ja Amerikassa vuonna 1991 ja Euroopassa vuotta myöhemmin.